text:
Mayıs 9-da Aqmescit rayonınıñ Çoyunçı (Urojaynoye) köyünde yerli sakinler Ekinci cian cenki yıllarında elâk olğanlarnı añdı ve qırımtatar uçucısı Amethan Sultannıñ büstüne çiçekler qoydılar. Bunı qırımtatar milliy areketiniñ faaliyetçisi Nariman Celâl özüniñ Facebooktaki saifesinde bildirdi.
Celâl: «Bugün Aqmescit rayonınıñ Çoyunçı köyünde balalar ve büyükler bu cenkte elâk olğanlarnı ve Amethan Sultannı ürmet ile añdılar. Diqqatqa lâyıq olğan şu ki, bütün mektep yerli Ulu Vatan cenki qaramanlarınıñ eykeline kelip, eki defa Sovet Birligi Qaramanınıñ büstüne yalıñız qırımtatar balaları keldi», – dep yazdı.
Qırımtatar halqınıñ erbabı, eki defa Sovet Birligi Qaramanı, uçucı Amethan Sultan 1920 senesi oktâbr 20-de Alupkada doğdı. Babası – lak (Dağıstandaki Tsovkra-1 avulından asıl oldı), anası – qırımtatar. Ana-babasına köre Amethannı em Dağıstanda, em qırımtatarlar öz qaramanı sayalar. Amethan 603 arbiy uçuş yaptı, şahsen 30 ve gruppa ile 19 lüftvvaffe (natsist Almaniyanıñ ava quvetleri) uçağını urıp tüşürdi. Uçucı olıp çalışqan vaqtında 100 qadar uçaqnı menimsedi, umumiy uçuş tecribesi 4237 saatnı teşkil etti.
Amethan Sultan, Tu-16 uçucı laboratoriyasında sınama uçuş yapqanda elâk oldı. Moskvada Novodeviçye mezarlığında defin etildi. Onıñ adı Dağıstannıñ paytahtı – Mahaçkala halqara ava limanına berildi.
Rusiye tarafından ilhaq etilgen Qırımda mayıs 9-da sovet bayramı olğan Ğalebe künü qayd etile. Bu kün Qızıl ordu ve sovet halqınıñ natsist Almaniyası üzerinde ğalebe bayramı sayıla.
Aqmescit, Aqyar ve Keriçte arbiy paradlar keçti.


c: text/html

text:
Europada twratın qazaqtar käri qwrlıqta ösip-önip jatsa da, ata saltınan jañılğan emes. Toy, mereke, as beru bäri qazaq dästüriniñ jolın bwzbay ötedi...
Käsipqoy bokstağı "jaña esim" atanğan qazaq boksşısı Nwrswltan Jañabaev Qıtay jerinde tağı da jeñisti jwlıp aldı. Keşe, 25 jeltoqsan küni Qıtaydıñ Kü..
Mına köriniske qarap otırıp, boydağı qanıñ alpıs eki tarımıñdı kerney jwlqınadı. Qaysar qazaqtar dep aytuğa eş kümändanbaysıñ. Qaqağan ayaz, qa..
Keybir miftik wğımdar älde bir tarihi bolmıs turalı jalpılama bağdar beretin bolsa, endi bireui naqtı tarihi körsetkişterge aynalıp şığa keledi de, älde bir mäseleni şeşudegi bastı ayğayq qızmetin atqarıp twratın boladı. Mine, sonday miftik körsetkişterdiñ biri – mifologiyalıq jılan kul'ti.
26 jetolqsan The New York Times – «N'yu-York tayms» gazetiniñ saytında älemdegi yadrolıq jağdaydıñ saraptaması jariya etilgen bolatın. Onda qazirgi äl..

robotstxt: allowed

filter: keep


text:
CIBA Consulting brend altında hızmet etüv çerçivesinde leyha degerleri: mesuliet, netice ve er bir müşterige ayrı bir yanaşuv.
Mesuliet degende, bizler faaliyet neticesi iş ya da iş yapılmağanına bağlı olğanını añlaymız. Eñ-evelâ, mesuliet şahsiy esabatnı talap eter.
Netice olaraq bizler butün manialarğa baqmadan çalışqan saalarda tecribe ve ameliy alışqanlıqlar sayesinde qoyulğan maqsadlarğa irişmek qabiliyetini tanıymız.
Er bir müşterige ayrı diqqat ayırmaq - eñ qısqa muddet devamında müşterilerniñ problemlerini çezmek ve eñ yüksek seviyede hızmet etmek içün eñ kelişken usullarnı qullanmaqtır.


text:
Shomanay rayonında trening ótkerildi
- 28.09.2021, 19:14,
- ҚapaқaлпaқcTaH / ЖәMийeT
- 57
«Istiqbolli avlod» Respublika social-informaciyalıq orayı tárepinen «Qáwipsiz keleshek» joybarı sheńberinde Shomanay rayonında ótkerilgen trening kommunikaciya ornatıw, qaǵıydaları, xabar, jańalıq tarqatıw usılları, auditoriya menen tiǵız islesiw boyınsha túsinik berilip, verbal va noverbal baylanıs usılları menen kórsetildi.
Seminar-trening jaslardıń terrorizm, ekstremizm hám basqa da qadaǵan etilgen shólkemler hám toparlardıń tásirine túsip, olardıń quramına aljasıp kirip qalıw jaǵdayların aldın alıw, olardı segreklikke shaqırıw, qadaǵan etilgen shólkemler hám toparlar haqqında maǵlıwmat beriw maqsetinde 14 jastan 30 jasqa shekemgi jaslar arasında shólkemlestirilmekte.
Interaktiv usılda ótkerilgen treningde qatnasıwshılar adam sawdasınıń aldın alıw boyınsha ózleriniń pikir hám usınısların bildirdi, soraw-juwaplarda belsene qatnasıp, pikir almastı.
«Istiqbolli avlod» Respublika social-informaciyalıq orayıckaчaTb dle 11.3
Facebook
BkoHTakTe
OдHokлaccHиkи
Google+


text:
Avropa parlamenti, Avropa birliginiñ RF’nen munasebetlerniñ kelecegi aqqında maruzasına qol tutqan
Avropa parlamenti, Avropa birliginiñ Rusiye Federatsiyasınen munasebetlerniñ kelecegi aqqında maruzasına qol tutqan.
Bunıñ aqqında tışqı işler naziri Dmitriy Küleba haber etti.
Onıñ sözlerine köre, Ukraina, metinden memnün oldı.
Daa qayd etkeni kibi, Avropa parlamenti, AB’ne Rusiyege qarşı sanktsiyalarnıñ ilerideki keñişletilmesine azırlamağa tevsiye ete, ayrıca, buna köre, “2-ci Şimaliy aqımı” da añıla.
“Rusiye, AB, Şarqiy ortaqlıq ülkelerine qarşı tecavuziy siyasetini ve gibrid cenkini toqtamağanca, Gürcistan, Moldova ve Ukrainanıñ territorial bütünligi halqara seviyede tanılğan sıñırlarında ğayrıdan tiklenilmegence, vesiqa, adiy işdeşlikke qaytuvınıñ olumsızlığını qayd etkeni pek müim. Avropa parlamenti, Ukrainanı eşitkeni ve Qırımda işğal ükümetinen Nariman Celâl ve başqa qırımtatar faallerniñ tevqiflerini qayd etkeni de pek müim. Olar da Avropa parlamentiniñ bu maruzasında añılalar. Daa Avropa parlamenti, Qırım platformasına qol tutqan”, - qayd etti Küleba.


text:
Qırım 2019 senensi mevsimine azırlıq köre. Moskova patriarhatınıñ Ukrain pravoslav kilsesiniñ Qırım ve Aqmescit yeparhiyası seyya bölgesiniñ müdiri Aleksey Tuşev, Qırım kurort ve turizm Nazirliginiñ binasına muqaddes suv septi.
Bu müessisede yılnıñ başında ilhaq etilgen Qırım 2018 senesi 6,8 million raatlanıcı qabul etti dep, bildirdi. Olardan bir millionğa qadar sanki Ukraina vatandaşı dep iddia eteler. Ukraina Devlet Sıñır hızmeti, sıñırda keçken adamlarnıñ miqdarı malümatına köre, bu raqamlarnı red ete.
“Kurortlı Qırım” cemiyet teşkilâtınıñ reisi Aleksandr Burdonov, yañı mevsimde Keriç köprü yarımadağa turistlernen yardım eter dep belley.
- Adet üzre, er nevbetteki mevsim keçken mevsimge köre, yahşıca olmaq kerek. Köpür endi ekinci yıl çalışacaq, demek keçken mevsimde kelgenler öz tanış-bilişlerine aytıp berdi, böylece adamlar kelip başlaycaq. Men keçken afta yalı boyunı kezindim, “Yalta-İnturist”te, adetince, turistik sergi edi. Cemaatnen qonuştım - raatlıq künleri ve mevsim ara adamlar çoqlaştı, dep aytalar, bu - 700-800 kilometr etrafında öz maşnane 2-3 künlük kezinti. İhtimal, böyle, raatlıq tarzı ilerleycek. Kurort Nazirliginde aytılğan milliolarğa barsaq, bu sayuv usulıña bağlı. Yolcu kiriş-çıqışına köre, kerçekten de, 6-7 million, amma olarnıñ 90%-ını turist saysañ, rekordlı yıl oldı dep aytmaq mümkün. Memurlar öyle saymağa buyurdı. Amma aqiqiy ilimde 3-4 mustaqil qqıymet kesüv yapıla.
Yalta jurnalisti ve uquq qoruyıcısı Sergey Sardıko da bu sergini ziyaret etti ve memurlarnıñ bu mevzuğa bitaraflığına diqqat ete.
Biznes, devlet kelecek mevsimge tayinlegen iş qaidelerini bilmese, o bozula bile, parasız qala bileSergey Sardıko
- Memurlar anda olmağanını kördik. Bu biznes körüşüv ve mevsim arfesinde, iş adamları öz ara subetleşip qonuşqanı pek müim. Amma, yazıq ki, ne Sergey Aksönov, ne de kurort ve turizm naziri Vadim Volçenko keldi, sadece iqtisadiy inkişafnıñ nazir muavini bar edi. Açılışta Yalta memuriyetinden de kimse olmadı - deseñ, kelmesi 15 daqqa. Rusiyede, ve asıl er devlette, akimiyet bizneske munasebetni şekilley. Misal içün, ekskursiya alıp barıcıları derneginiñ reisi bar edi, o daa küzde yañı yerleştirüv shemasına köre, ekskursiyacılarnıñ noqtaları alıp taşlanğanları aqqında Yalta memuriyetine ve Aksönovğa muracaat arizasını yazğan edi. Cevabı alâ daa yoq. Sualler çoq. Biznes, devlet kelecek mevsimge tayinlegen iş qaidelerini bilmese, o bozula bile, parasız qala bile.
Qırım Muhtar Cumhuriyetiniñ sabıq kurort ve turizm naziri Aleksandr Liyev, keçken yıl isaiyatını açıp, şimdiki raqamlarnı qıyaslay.
Yarımada aman-aman ukrain raatlanıyıcılarnı coydıAлekcaHдp ЛиeB
- İlhaqtan evel Qırım 6 million turistni qabul ete edi, olarda 4,5 million - Ukraina vatandaşı edi, 1,2 million ise - rusiyeliler. Daa 300 biñ - belaruslar ve Avropa ile Türkiyeden ep artqan seyaatçılar. Elbetteki, çetel raatlanıyıcılar şimdi yoq, bu añlayışlı. Belarustan da adam yoq, çünki evel uçaqlar bar edi em de Ukrainadan maşnanen kelmek mümkün edi. Şimdi belaruslarğa yol qolaysız kele, demek Qırım daa 300 biñni coydı. Ukrainadan kelgen adamlarğa baqsaq, 4,5 million yerine, Qırım 100 biñ qabul ete. Em de bu - ya da Qırımda mülkü olğan adamlar, ya da hastalığı sebebinde sanatoriylerge qatnamağa mecbur olğanlar. Yarımada ukrain raatlanıyıcılarnı coydı, amma o atta Sovet vaqtında müim edi. Rusiyelilerniñ 1,2 millionına baqsaq, onı üfürtmek acet yoq.
Aleksandr Liyev, Keriç köprü Qırımda rusiye turistleriniñ çoqlasmasına tesir etmey, dep ayta.
Rusiye akimiyeti Qırımnı zapt etkende, onı turistik bölge yapmağa niyetleri yoq edi. Onı arbiy baza kibi qullanmaq maqsadınen zapt ettilerAleksandr Liyev
- İşğalden evel de yol meselesi yoq edi. Raat-raat poyezdnen kelip, musafirçen ukrain sıñından keçmek mümkün edi. O vaqıtları rusiyelilerge 6 million olıp kelmege ne keder etti? Fiyatlar ucuzca edi, havsızlıq yüksekçe, cenk vaziyeti yoq edi. Qırım aqqında müsbet tefsirler daa çoq edi, erzaq mallarnıñ keyfiyeti daa yüksek. Er adımda, rusiyelilerniñ özüni de qozğaltqan, Putin sıması ile bilbordlar yoq edi. Rusiyeliler içün 2014 senesinece şarait daa kelişken ve yahşı edi. Bu turistik aqım Qırımğa fışqırması içün iç sebep yoq. Aynı şu 1,2 million bara. Evel poyezdnen barğan adamlar, işte, şimdi Keriç boğazından keçecek. Amma umumen, bu aynı şu miqdar. Rusiye akimiyeti Qırımnı zapt etkende, onı turistik bölge yapmağa niyetleri yoq edi. Onı arbiy baza kibi qullanmaq maqsadınen zapt ettiler.
(TekcT пoдroToBил BлaдиcлaB ЛeHцeB)


text:
İşğal olunğan Qırımda ğayıp olğanlarğa destek bildirmek maqsadınen Kyivde Rusiye elçiligi qarşısında er ay keçirilgen aktsiya oktâbr 25 künü ondan ziyade kütleviy haber vastasını celp etti. Bu sefer faaller sanalaştırma vastasınen Qırımda qaçırılğan Ervin İbragimovnıñ ailesi nasıl yaşağanını kösterdiler, dep bildire Qırım.Aqiqat muhbiri.
Ev halatında ana ve susıp oturğan baba saba qavesini içeler, eslerinden oğulları aqqında fikirler çıqmay, böylece ende beş ay devam ete. Ğayıp olğanından soñ onıñ aqqında iç bir şey belli degil. Kyivniñ soqağında oktâbrniñ suvuq avasında böyle sana daa hucur körünedir, lâkin tedbirniñ maqsadı tamam bu edi – cemaatnıñ diqqatını celp etmek, dep añlata teşkilâtçılardan biri, «Crimea SOS» teşebbüsiniñ idarecisi Tamila Taşeva.
«Bizler bu aktsiyağa daa çoq timsaliy mana beremiz. Eñ azından ayda bir kere biz bütün ukrainlilerge, bütün halqara ortaqlarımızğa, diger memleketlerdeki insanlarğa ve, ilk evelâ, Qırımda yaşağan insanlarğa, biz yarımadadaki mecburiy qaçıruvlar aqqında unutmağanımıznı bildirmek kerekmiz. Apis etilgenlerge ne olğanını ögrenip olsaq ta, bu insanlarğa ne olğanını biz iç bir şey bilmeymiz, ğayıp olğanlardan iç biri boyunca taqiqatlar alıp barılmay», – dedi Taşeva.
Bu sefer aktsiyanı Amnesty International halqara uquq qorçalayıcı teşkilâtınıñ vekilleri de qoşuldı.
«İnsanlarnıñ böyle aktsiyalarğa qoşulmaları ğayet müim, çünki ancaq cemaat basqısı, insanlarnıñ devamlı areketleri Qırımda yer alğan vaziyetke tesir etmek mumkün. Bizim vazifemiz – bu meseleni daima kün terkibinde tutmaq, onıñ aqqında ne siyasetçile, ne de Ukraina vatandaşları, ne de dünya toplulığı unutmasın», – dedi Ukrainadaki Amnesty International temsilcisi Mariya Guryeva.
Keçenleri Ervin İbragimovnıñ anası Ukraina prezidentiniñ adına mektüp yazdı. Onda o Poroşenkonı daa çoq ğayret ile onıñ oğlunı qıdırmağa rica ete. Taşevanıñ sözlerine köre, mektüpke açıq cevap daa berilmedi, lâkin şahsiy subetlerniñ ötkerimesi mumkün.
Dünya qırımtatar kongressi icra şurasınıñ azası Ervin İbragimov 2016 senesi mayıs 24-de Bağçasarayda belgisiz insanlar tarafından qaçırıldı. Video nezareti kamerası Rusiye yol inspektorları urbasında eki adam İbragimovnıñ maşinasını toqtatıp, onı mikroavtobusqa oturtqanını qayd etti.
Rusiyege boysunğan sabıq Qırım prokurorı Natalya Poklonskaya qayd ete ki, yarımadada 357 insannıñ bulunma yeri belgilenmegen, olardan 188 kişi belgisiz ğayıp oldı ve 169 adamnıñ soy-soplarınen bağı üzüldi. Qayd etilgen raqamdan 26 insan – qırımtatardır.
Qırım işğalinden soñ yarımadada insanlarnıñ, ekseriyeti qırımtatarlarnıñ, ğayıp olma adiseleri sıqlaştı. Bunen beraber Rusiyeniñ Qırımdaki Taqiqat komiteti tasdiqlay ki, «qırımtatarlarnıñ büyük sayıda ğayıp olması qayd etilmey».
Qırım uquq qorçalayıcı gruppasınıñ tahminlerine köre, insanlar Rusiye akimiyeti ya da onıñ kontroli altında bulunğan taqımlar tarafından qaçırıla bile. Qırım akimiyeti insanlarnıñ ğayıp olmasını tanıy, amma onıñ alâqası bar olğanını inkâr ete.


text:
Bunı Qırım.Aqiqat saytına gazetanıñ baş muarriri Bekir Mamut bildirdi.
Onıñ sözlerine köre, yılnıñ başından, Qırım «akimiyetiniñ» vadelerine baqmadan, gazetağa bücetten bir kapik bile kelmedi.
«Akimiyet» tarafından milliy matbuat vastalarğa kösterilgen munasebet şaşırta, – dey neşirniñ baş muarriri. – Qırımnıñ matbuat «naziri» Dmitriy Polonskiy bizim ve diger qırımtatar neşirleriniñ maliye destegini Milletler işleri boyunca cumhuriyet komitetine yükletmege istey. İyül 7 künü gazetamızğa 25 yıl ola, amma gazeta bu vaqıtnı köreceginde emin degilim».
Bekir Mamutnıñ sözlerine binayen, «akimiyet»niñ qararı ile «Qırım» gazetasınıñ bücetini 40% azlaştırdılar, şimdi oña yılda 700 biñ ruble ayırılmalı.
Bunıñ ile, al-azırda gazeta basılğan «Tavrida» basmahanesi ögünde borcnıñ miqdarı 300 biñ rubleni teşkil ete.
«Evel olğanı kibi, aftada eki kere çıqmaq yerinde, biz tek bir kere çıqamız. Soñ vaqıtları böyle etip işleymiz. Kâğıtnı öz paramızğa satın alamız», – tarif etti gazetanıñ baş muarriri.
Onıñ aytqanı kibi, neşirniñ hadimleri aşğariy aylıqnı abunecilerniñ esabından ala.
«Qırım» mustaqil içtimaiy-siyasiy gazetası Aqmescitte 1989 senesi iyül ayından neşir etile. Şimdilik onıñ tirajı 3200 nushadır.
Gazetada Qırımda yekâne olğan «Qırım qarayları» serlevalı Qırımnıñ ğayıp olayatqan tamır halqınıñ destegine er aylıq ilâvesi basıla.


text:
Qırımnıñ Rusiye yolbaşçısı Sergey Aksenovnıñ bildirgenine köre, Aqmescitteki Salğır özenini bulaştıruv seviyesi normadan biñ qat yüksektir. Bunıñ sebebi de – kanalizatsiya aquvları.
«Salğır özenimiz aman-aman 70 biñ kubometr kanalizatsiya aquvlarını ala. Yañı Sarabuzda zemaneviy temizleyicilerni qoymaq içün federal ükümetke haber ettik, amma kanalizatsiya aquvlarını temizlev sisteması başqadır. Aqmescitte Salğırdaki bulaştıruv bazı köstergiçlerge köre normadan biñ qat yüksektir», – dep ayttı Aksenov suv teminlev problemleri toplaşuvında.
Qırımnıñ Rusiye ekologiya ve tabiat resursları naziri Gennadiy Narayevniñ haber etkenine köre, Aqmescitniñ Jeleznodorojnıy rayonında kimligi belli olmağan insanlar Mokrıy Log irmağına kanalizatsiyanı aqtıra edi.


text:
Bunı Ukraina basketbol Federatsiyasınıñ matbuat hızmeti bildire.
«Kelecek eki afta içinde Ukrainağa FİBA-Avropa prezidenti Turgay Demirel ve baş kâtibi Kamil Novak Avrobasket-2017 keçirilüvi aqqında añlaşmanı imzalamaq içün kelecekler», – dediler Ukraina basketbol Federatsiyasınıñ matbuat hızmetinde.
Federatsiyada cuma künü FİBA-Avropa Şurası Avrobasket-2015 finalınıñ keçirilmesini diger yerge avuştırmağa qarar alğanı aqqında malümatnı tasdiqladılar.
«Avrobasket-2015 aqqında aytsaq, yañı yarış bütün avropalı federatsiyalar açıq olacaq», – dediler Ukraina basketbol Federatsiyasınıñ matbuat hızmetinde.
Avrobasket-2015 keçirilmesi içün arizalarnı FİBA 2014 senesi iyül 31-ne qadar qabul etecek. Yarışnıñ keçirilmesiniñ yañı yeri boyunca qarar sentâbr 30-na qadar alınmalı.


text:
DİKMEN NEDİME DURUKAN EV TADİLATI,COUNTRY GENÇ ODASI,MUTFAK DEKORASYONU,YATAK ODASI VE VESTİYER,HAYIRLI OLSUN
HASTANE FABRİKA tadilat, BİNA tadilat, YAPI tadilat, ANKARA ev tadilatı, ÇAYYOLU ev tadilatı, BATIKENT ev tadilatı, ERYAMAN ev tadilatı, ÜMİTKÖY EV tadilat, GÖLBAŞI ev tadilatı, KEÇİÖREN ev tadilatı, SİNCAN ev tadilatı, UFUKTEPE ev tadilatı, TÖREKENT ev tadilatı, MAMAK ev tadilatı, TÜRKKONUT ev tadilatı, BEYSUKENT ev tadilatı, KONUTKENT ev tadilatı, ev tadilatı, MALTEPE ev tadilatı, ev tadilatı, ŞENTEPE ev tadilatı, DİKMEN ev tadilatı, BALGAT ev tadilatı, YÜZÜNCÜYIL ev tadilatı, CEBECİ ev tadilatı, GAZİOSMANPAŞA ev tadilatı, SEYRANBAĞLARI ev tadilatı, KÜÇÜKESAT ev tadilatı, BÜYÜKESAT ev tadilatı, ALTUNİZADE ev tadilatı, BAĞLARBAŞI ev tadilatı,ANGORAEVLERİ ev tadilatı, YAŞAMKENT ev tadilatı, MUSTAFA KEMAL MAHALLESİ ev tadilatı, ESAT ev tadilatı, ÇANKAYA ev tadilatı, SANCAK MAHALLESİ ev tadilatı, KIRKKONAKLAR ev tadilatı, ÇANKAYA ORAN ev tadilatı, ORAN ev tadilatı, BALGAT ev tadilatı, KEÇİÖREN EV DEKORASYONU, ATAPARK ev tadilatı, ESERTEPE ev tadilatı, DEMETEVLER ev tadilatı, YENİMAHALLE EV tadilat,ÇAYYOLU MUTFAK DOLABI,KEÇİÖREN MUTFAK DOLABI,SÖĞÜTÖZÜ ev tadilat,kırkkonaklar ev tadilat,çankaya ev tadilat,çayyolu ev tadilat,yaşamkent ev tadilat,ankara ev tadilat,ankara ev tadilatı,anahtar teslim ev tadilatı,ankara komple ev tadilatı,mutfak dolabı modelleri,ankara mutfak dolabı,İNCEK ev tadilatı,İNCEK mutfak dolabı,SERHAT MAHALLESİ ev tadilatı,SERHAT MAHALLESİ mutfak dolabı,BATIKENT EV TADİLATI,BATIKENT MUTFAK DEKORASYONU,BATIKENT TADİLAT VE DEKORASYON,BALGAT ev tadilatı,BALGAT mutfak dolabı,ANKARA anahtar teslim ev tadilatı,ÇUKURAMBAR ev tadilatı,ÇUKURAMBAR mutfak dolabı,ev tadilat,ev dekorasyon,GAZİOSMANPAŞA ev tadilatı,gop ev tadilat,GAZİOSMANPAŞA mutfak dolabı,KARACAÖREN EV TADİLATI,KARACAÖREN MUTFAK DOLABI,MUTFAK TADİLATI,MUTFAK DEKORASYONU,KARACAÖREN EV DEKORASYONUGÖLBAŞI ev tadilatı,GÖLBAŞI mutfak dolabı,GÖLBAŞI ev dekorasyon,ÜMİTKÖY ev tadilatı,ÜMİTKÖY MUTFAK DOLABI,ÜMİTKÖY ev dekorasyon


text:
Bunı Avropa komissiyasında bildirdiler, dep haber ete Azatlıq Radiosı.
Muzakerelerniñ keçken gece yekünlengen evelki basamağı neticesiz oldı.
Muzakerelerniñ bazı bir tafsilâtlarnı Ukraina energetika naziri Yuriy Prodan aydınlattı.
«Yazıq ki, bugün añlaşma tizip olamadıq. Bizler fiyat meselesini al etip olamadıq. Yazıq ki, bizler ögge bir adım atmadıq, muzakerelerniñ iyün 2-de olğan aynı basamağında qalamız», – dep qayd etti Ukraina naziri.
Avropa komissarı Ettinger dedi ki, muzakereler «salı künü aqşam saat doquzda ya da çarşenbe künü saba saat doquzda devam etmesi mümkün». Bunıñnen beraber, onıñ aytqanına köre, Rusiye, Ukraina ve Avropa Birligi «yañlış areketler yapmamağa» añlaştılar.
«Gazprom» Ukrainadan 2013 senesi alğan gaz borclarınıñ ödemesini istey. Kiyev gaz fiyatınıñ eksiltmesini bekley. Malüm ki, Ukrainada Viktor Yanukoviç akimiyetten çıqarılğan soñ, Rusiye Ukraina içün tabiiy gaz fiyatını aman-aman eki qat arttırdı.


text:
Qırımnıñ vatandaşlıq qamaçavı oña nisbeten umumdevlet strategiyasını deñiştirmez, çünki yarımadağa nisbeten bütün meseleler kompleksli tarzda çezilmeli. Bunı Qırım.Aqiqat Radiosınıñ efirinde Ukraina agrar siyaseti nazirliginiñ iş gruppasınıñ mütehassısı Dmitriy Nezviskiy bildirdi.
«İnsan yaşayışınıñ bütün saaları nazarğa alınmalı. İçtimaiy, medeniy, turmuş, iqtisadiy ve ilâhre. Mal donümi, ilâclar – bu er şey munasebetlerniñ umumiy strategiyasında nazarğa alınmalı. Ya da Qırım ile bütünley munasebetelrimizni toqtatamız, ya da nasıldır bir eki taraflama munasebetlerni alıp baramız, mümkün olsa», – dey Dmitriy Nezviskiy.
Onıñ sözlerine köre, umumdevlet strategiyası olmadan, «nasıldır bir muayyen şeyler aqqında aytmağa mümkün degil – köy hocalığı, deñiz, naqliyat alâqası kibi meseleler aqqında».
«İşğal etilgen territoriyalar ile iqtisadiy, medeniy, siyasiy munasebetlerniñ toqtatılması – er vaqıt menfiy bir şeydir. Bundan imtiyaz alğan taraflar bar ve zarar körgen taraflar ola», – dep qoştı Nezviskiy.
Sentâbr 20 künü Qırımğa aşayt malları ile qatnağan yük maşinalarınıñ qamaçavı boyunca Qırımtatar Milliy Meclisiniñ aktsiyası başlandı. Aktsiya idare şurasınıñ malümatına köre, memuriy sıñırdan yolcular ve yengil naqliyat maniasız keçecektirler.
Qamaçav teşebbüsçileri degeni kibi, ukrain şirketleri Qırım ile ticariy munasebetni toqtatmaq kerek, çünki yarımada territoriyası Rusiye Federatsiyası tarafından işğal etilgen. Teşkilâtçılarnıñ malümatına köre, olarnıñ talapları yerine ketirilmegence, qamaçavnı toqtatmaycaqlar, yani siyasiy mabüslerniñ azat etilmesi, mustaqil matbuat vastalarına basqı kösterilmemesi, yarımadağa halqara nezaretçilerniñ kelmesi, qırımtatarlarğa qarşı areketlerniñ toqtatılması ve ilâhre.


text:
Ukraina Devlet sıñır hızmetiniñ matbuat-hızmetinde bergen malümatlarğa köre, teşkil olunğan provokatorlarnıñ taqımları, hususan Rusiye vatandaşlarından ibaret olğan gruppalar, Ukraina devlet sıñırını keçip ya da işğal olunğan Qırımdan qıtağa kelip olamay.
«Er kün mahsus sıñır ameliyatlar çerçivesinde Rusiye sıñırında biñden ziyade sıñır bölükleri hızmet ete. Bundan da ğayrı, Qırım sıñırındaki damartalar da quvetleştirildi. Soñki kün devamında Ukrainağa 250 Rusiye vatandaşına yol bermediler. Ameliyatnıñ başlanuvından berli Ukrainağa 12000 Rusiye vatandaşına kirişte red ettiler. Çünki olar memleketimizde ekstremist areketlerde işitrak ete bile ediler», – dep aytıla beyanatta.
Matbuat-hızmeti bergen malümatqa köre, sıñır nezareti vaqtında episi insanlarnıñ naqliye vastaları ve vesiqaları teşkerile.
«Qırımdaki ekstremist areketlerinde iştirak etken ve aynı şu maqsat ile Ukrainanıñ diger regionlarına yol alğan şahıslarğa mahsus diqqat ayırıla», – dep qayd ettiler hızmette.


text:
Qırımda ava şaraitleriniñ bozuluvını tahmin eteler. Qırımnıñ gidrometeorologiya boyunca merkezinde bildirilgeni kibi, yarımadada bazı yerlerde küçlü sağanaqlar yağacaq.
Kündüz, oktâbr 1 ve 2 künleri yağmur, burçaqnıñ yağmasını ve küçlü yelniñ olmasını bekleyler. Sinoptiklerniñ bildirgeni kibi, yel suratı 15-20 m/s yetecek.
Qurtarıcılar qırımlılarnı boranlı yağmur ve küçlü yel şaraitlerinde havfsızlıq qaidelerine uymağa çağıralar. Pencere ve qapılarnı qapatmağa, elektrik aletlerni söndürmege tevsiye eteler.
Hususiy diqqatnı bala ve esli başlılarnıñ havfsızlığına ayırmağa çağıralar.


text:
Qırımtatar milliy areketiniñ yetekçilerinden biri Ahtem Çiygoznıñ ilk sorğusı tarihiy suallernen ve fevralniñ 25 ve 26-nda olğan adiselerniñ sebeplerinen bağlı oldı. 2014 senesi fevralniñ 26-nda Qırım Yuqarı Şurasınıñ binası qarşısınıda Ukrainanıñ topraq bütünligini desteklemek içün ötkerilgen mitingni teşkil etkeninde qabaatlanğan Ahtem Çiygoznıñ mahkemesi iyülniñ 25-nde Kremlniñ nezaretinde olğan Qırım Yuqarı mahkemesinde devam ettirildi.
«Bügünki toplaşuv bütünley tarihiy suallerge ve fefralniñ 25 ve 26-nda olğan vaqialarnıñ sebeplerine bağışlandı. Qırımtatarlar ne içün bu merasimde iştirak etken edi, olarnıñ maqsatları ne edi? Ahtem Çiygoz bunı mümkün olğanı qadar tafsilâtlı şekilde añlattı. Yarın Ahtem Çiygoznıñ sorğusı devam ettirilecek, ve biz tamam fevralniñ 25-26-nda olğan adiselerge dair onıñ ifadelerini diñleycemiz», – dep bildirdi advokat Nikolay Polozov Qırım.Aqiqatqa.
Mahkeme toplaşuvnıñ birinci qısımında Ahtem Çiygozdan Qırımtatar Milliy Meclisniñ terkibi ve faaliyet temelleri aqqında sualler soralğan edi.
Ahtem Çiygoz 2015 senesi yanvar ayında 2014 senesi fevralniñ 26-da Qırım Yuqarı Şurasınıñ binası ögünde Ukrainanñ territorial bütünligine qol tutulmasına bağışlanğan mitingde iştirak etkeni içün tutulğan edi. O zaman miting iştirakçılerine Rusiye tarafdarları, şu cumleden «Russkoye yedinstvo» firqasınıñ temsilcileri qol tutqan edi.
«Çiygoz davasını» Rusiye mahkemesi qapalı toplaşuvda: qırımtatar Meclisi yolbaşçısınıñ muavini sıfatındaki Ahtem Çiygozniñ davası olaraq ve ayrıca, davanıñ eki iştitakçisi olğan Ali Asanov ve Mustafa Degermenci davası şeklinde ekige ayıraraq, «26 fevral» davası çerçivesinde baqmaqta.


text:
Bunı Gazeta.Ru. bildire.
Neşiriniñ malümatına köre, Putin ve Medvedev Qırımğa Moskvada Qızıl meydanındaki Ğalebe paradını keçirip Qırımğa ketecek olalar.
«Aqyarda da olar aynı böyle tedbirde iştirak etip, Aqmescitke yol alacaqlar», – dep yaza gazeta.
Evelleri Aqyar şeer devlet memuriyetiniñ matbuat hızmeti Ğalebe kününe Rusiyeniñ ilk şahısları ve diger «ürmetli musafirleriniñ» kelmesini aytqan ediler. Bu sene Aqyardaki Ğalebe paradı olduqça keñ olacaq ve yañı arbiy tehnikanıñ numayışı ile keçirilecektir.


text:
Ukraina, Gurcistan ve Moldova Brüsselde Avropa Birligi ile esas añlaşmalarnı imzalaylar. Azatlıq Radiosı tedbirni canlı yayında köstere.
Ukraina Avropa Birligi ile assotsiatsiya añlaşmasınıñ iqtisadiy qısmını imzalay. Ukrainanıñ sabıq prezidenti Viktor Yanukoviç keçken sene noyabr ayında añlaşma imzalanmasından vazgeçip, Yevromaydan ötkerilmesine sebepçi oldı. Bunıñ neticesinde rejim devirildi.
Mart ayında Avropa Birligi ve Kiyev siyasiy añlaşmanı imzaladılar. Brüssel 2014 senesiniñ soñunda Kişinöv ve Tbilisi ile siyasiy ve ticaret añlaşmalarını imzalaycaq edi, lâkin Moskva buña mania olmasın dep, tedbir sanını deñiştirdi.
Añlaşma tizilgen soñ Ukraina, Moldova ve Gurcistan 500 million müşterilik Avropa Birligi bazarına kire bilecekler.


text:
Búgin Qaraqalpaqstan Respublikası Joqarǵı Keńesiniń Baslıǵı Murat Kamalov 66 jasın qarsı almaqta.
Sáne múnásibeti menen Ózbekstan Respublikası hám Qaraqalpaqstan Respublikası parlamenti, húkimeti wákilleri, ministrlik hám mákemeler basshıları, wálayat, qala hám rayonlar hákimleri, belgili mámleketlik hám jámiyetlik ǵayratkerler shın kewilden qutlıqlap, ózleriniń jaqsı tileklerin bildirmekte.
Qaraqalpaqstan Respublikası Joqarǵı Keńesi Baslıǵınıń elimizdi sociallıq-ekonomikalıq jaqtan rawajlandırıw, Qaraqalpaqstan xalqınıń abadan turmısın támiyinlew, jaslardı hár tárepleme qollap-quwatlawǵa qaratıp atırǵan ayrıqsha itibarın joqarı bahalap, bul baǵdarda ámelge asırıp atırǵan iygilikli islerinde tasqın tabıslar tilemekte.
Qutlıqlawlar keliwi dawam etpekte.
Qaraqalpaqstan Respublikası Joqarǵı Keńesiniń baspasóz xızmeti
Súwret: senat.uz


text:
Aqmescit mekteperiniñ birisinde mayıs 22 künü mezunlar tedbirge SSCB bayrağı ile keldiler.
Qırım.Aqiqatqa şaatlarnıñ aytqanı kibi, tedbirde mezunlar Ulu Vatan cenki vaqtındaki talebelerge bağışlanğan sanalaştıruvnı kösterdiler.
«Mezunlar valsqa başlağanda, SSCB bayrağı köterildi. Oyundan soñ onı alıp kettiler», – deyler şaatlar ve sovet timsali ile qızıl bayraq olarnı biraz ayrette qaldırğanı aqta bildireler.
Qırımnı öz nezareti altına alğan Rusiyede «soñki çañ» bayramı keçirilecek bir kün belgilenmegen. Er oquv yurtu bayram kününi özü saylay bile. Mayısnıñ 25 kününe kelgen birinci devlet imtianından evel olmalı.
Ukraina mekteplerinde Soñki çañ bayramları mayıs 29 künü keçirilecektir.


text:
Rusiye Federal telükesizlik hızmeti, Moskvanıñ Lefortovo mahkemesinden Qırım yalısında zapt etilgen ukrainalı askerlerniñ tevqif müddetini uzatma oturışuvını qapalı yapmasını istey. Bu aqta Rusiye kütleviy haber vastaları yanvarniñ 14-nde bildire.
Tahqiqat, mahkeme oturışuvınıñ neticelerini tahqiqatçıdan soramayıp aydınlatmamağa rica ete, dep bildire TASS rus haber agentligi ukrainalı askerlerden biriniñ advokatı Sergey Badamşinniñ malümatına esaslanıp.
«FSB, ilk tahqiqat sırına esaslanıp, sıñırlav tedbirini uzatma oturışuvını qapalı şekilde keçirmege talap etti. Neticelerni tahqiqatçınen muzakere etmeyip aydınlatmamağa rica eteler. Bunı adalet açıqlığınıñ esaslarını bozuv dep sayamız», – dep qayd etti rusiyeli advokat.
Qırım.Aqiqat FSBniñ mahkeme muracaatınen bağlı tafsilâtlarnı ögrenmege tırışa.
Yanvarniñ 14-nde Ukraina ombudsmeni Lüdmila Denisova Qırım yalısında FSB tarafından zapt etilgen ukrainalı askerlerniñ qoranta azalarınen beraber Moskvağa keldi. Onıñ bildirgenine köre, o, askerlerniñ tuvğanlarınen beraber yanvarniñ 15-nde Rusiye FSBsiniñ zapt etilgen ukrainalı askerlerniñ sıñırlav tedbirini uzatmaq muracaatı baqılacaq Lefortovo mahkemesiniñ oturışuvına kirmege tırışacaq.
Noyabrniñ 25-nde Rusiyeniñ sıñır gemileri Odesa limanından Azaq deñizinde Mariupolge keçken Ukraina Arbiy deñiz quvetleriniñ gemilerine qarşı «açıq istilâiy areketler» kerçekleştirdi. Rusiyeniñ «Don» sıñır kateri Ukraina Arbiy deñiz quvetleriniñ «Yañı Qapu» reyd buksirine aselet çarptı.
Rusiye FSBsi Ukraina gemilerine qarşı silâ qullanğanını tasdıqladı, mında berilgen malümatqa köre, üç Ukraina cenk gemisi noyabrniñ 25-nde «Rusiye devlet sıñırından qanunsız keçti».
Aqmescit ve Keriç mahkemeleri 24 Ukraina deñizcisini apiske aldı. Olar 2019 senesi yanvarniñ 25-ne qadar apiste qalacaqlar. Ukraina deñizcileri 6 yılğa azatlıqtan marum qala bile. Qırım yalısında zapt etilgen Ukraina deñizcileri noyabrniñ 27-nde Rusiye Ceza kodeksiniñ 322-nci maddesiniñ 3-ünci qısmına istinaden (sıñırdan qanunsız keçiş) qabaatlandı. Esir alınğan Ukraina askerleri Moskvağa avuştırıldı.
Qırım Muhtar Cumhuriyetiniñ prokuraturası Rusiye FSBsi tarafından zapt etilgen ukrain deñiz askerlerini cenk esiri dep tanıdı.
Rusiyeniñ Keriç boğazında yapqanlarını bir sıra Avropa memleketi ve ABD tenqit eteler. NATO, vaziyetni ve Keriç boğazındaki adiselerni diqqatnen közetkenini bildirip, ağır-sabırlı olmağa ve vaziyetniñ daa beterine yol açmamağa çağırdı.


text:
Bugünki künde Qırımda mektepten ögündeki tasil müessiselerine 3 ve 7 yaş arasında balalarnıñ satısı 26 biñni teşkil ete, üç yaşından kiçik olğanlar ise – 3 biñni teşkil ete. Bunı Kreml nezaretindeki Qırım parlamentiniñ matbuat hızmeti bildire.
Kreml nezaretinde olğan Qırım maarif, ilim, gençler siyaseti ve sport komitetiniñ yolbaşçısı Vladimir Bobkov: «Qırımda bala bağçalarına eñ uzun nevbet Aqmescittedir – mında 8800 bala bekley, Aqmescit rayonında – 3100 bala, Yaltada – 2500, Bağçasaray rayonında – 2 biñge yaqın, Keriçte – 1200, Kezlevde – 1200 bala», – dedi.
Qırım parlamentiniñ bergen malümatına köre, 2016 senesi Qırımda 5922 yañ yer açıldı, 2014 senesinden başlap ise umumen bala bağçalarında 11 biñge yaqın yañı yer açılğan.
Rusiyeniñ Qırımdaki ükümeti, Aqmescit içün 18 bala bağçasını qurulmağa vade etken edi.
Keçken sene mayısnıñ başında işğal etilgen Qırımnı ziyaret etip, Rusiye ombusmeni Tatyana Moskalkova bala bağçalarına uzun nevbetler tizilgeninen bağlı olğan problemağa diqqat çekken edi.
Qırımda bala bağçalarına nevbetler sozulğanını – Rusiyeli memurlarnıñ uzun müddetke Qırımğa yollanılğanlarınen bağlaylar.


text:
Ukraina Yuqarı Radasınıñ insan aqları vekâletlisi Lüdmila Denisova «Kreml mabüsleriniñ» azat etilüvini prioritetli dep adlandırdı. Bu aqta o, Facebookta yanvarniñ 12-nde qayd etilgen Ukrainalı siyasiy mabüs künü munasebetinen yazdı.
«Ukrainanıñ zemaneviy tarihında yanvarniñ 12-si ayrı yer ala, çünki Rusiye akimiyeti işğalci akimiyetke ve Kreml istilâsına qarşı çıqqan ukrainlerni ve qırımtatarlarnı apiske almağa devam ete. Soñki yarım yılda yapqan işimiz sayesinde onlarnen ukrainalı siyasiy mabüs ve cenk esiri Vatanına qayttı. Lâkin Rusiye apishanelerinde ve vaqtınca işğal etilgen topraqlarda yüzlernen Ukraina vatandaşı qala. Er birini azat etüv meselesi menim içün prioritetli ola. Bütün Ukraina vatandaşlarınıñ evge qaytması içün elimden kelgenini yapacam», – dep yazdı Denisova.
2019 senesi sentâbrniñ 7-nde rusiyeliler tutqan 35 ukrainalı Ukrainağa qayttı. Ukrainada çeşit cinayetlerde qabaatlanıp mahküm etilgen 35 Rusiye ve Ukraina vatandaşı Rusiyege teslim etildi.
Tutulğan şahıslar soñki sefer 2019 senesi dekabrniñ 29-nda Donetsk vilâyetiniñ «Mayorsk» keçiş noqtasında deñiştirildi. Umumen almaşuv çerçivesinde Ukrainağa 76 insan teslim etildi: 12 arbiy ve 64 vatandaş.
Dekabrniñ 30-nda Ukraina prezidentiniñ Qırım Muhtar Cumhuriyetindeki temsilciligi qırımlı mabüsler kelecek basamaqta azat etilecek insanlar cedveline kirsetilecek, dep bildirdi.
Sentâbrniñ 7-nde deñişim çerçivesinde rusiyeliler tutqan 35 ukrainalı Ukrainağa qayttı, Rusiyege Ukrainada çeşit cinayetlerde, şu cümleden Vatanğa hainlik yapqanında qabaatlanğan 35 Rusiye ve Ukraina vatandaşı teslim etildi. Oleg Sentsov, Oleksandr Kolçenko, Volodımır Baluh, Edem Bekirov, Yevğen Panov, Pavlo Ğrıb, Stanislav Klıh, Mıkola Karpük, Roman Suşçenko, Artur Panov, Oleksiy Sizonovıç ve 2018 senesi noyabrde zapr etilgen 24 deñizci azat etildi.
Kyivdeki Rusiye elçihanesi Ukraina tarafından azat etilgenlerniñ fotoresimini derc etti, amma anda aytılğan 35 insandan tek 24-ü bar. Rusiyege teslim etilgenlerniñ resmiy cedveli alâ daa yoq. Rusiyege MH17 uçaq seferiniñ davasında şübheli Vladimir Tsemah ve «RİA Novosti Ukraina» baş muarriri Kirill Vışinskiy teslim etilgeni belli.


text:
Xalıq aralıq tálim ushın Amerika konsullıǵınıń FEP (Faculty enrichment program-oqıtıwshılardıń qániygeligin asırıw baǵdarlaması ) dásturi tiykarında AQSH, Nyuyork shtatı, unionto (oneonta city)daǵı Xartwik (Hartwick ) kolledjinde biznesti basqarıw hám buxgalteriyalıq esap kafedrasında 4 aylıq qániygeligin asırıw boyınsha Qaraqalpaq mámleketlik universiteti Ekonomika fakulteti”Buxgalteriyańıq esap hám audit” kafedrası úlken oqıtıwshısa Tajekeev Zinatdin grant jeńip alalǵanınan hámmemizdiń xabarımız bar.
Bugingi kúnde oqıtıwshımız Xartwik (Hartwick ) kolledjinde Finanslıq esap páninen (Financial accounting) Buxgalteriya esabı tariyxı hám rawajlanıwı degen temada studentlerge sabaq ótpekte. Tajekeev Zinatdinniń jumıslarına tabıslar tileymiz.
Ekonomika fakulteti dekanı
e.i.k., docent T. Jiemuratov


text:
Belorusiye muhalefetiniñ lideri Svetlana Tihanovskaya Qırım ve Donbas Ukrainanıñ olğanı körünip tura, dep saya.
"Ukraina... Er şey körünip tura. Daa yaqınlarda, eñ başında, "de-yüre", "de-fakto" ibareleri aytıla edi. Amma şimdi memleketimizde prezident yutquzğanını, amma asılında iqtidar onda qalğanını añlağanımızda, vaziyet biraz ziyade aşkâr oldı, ğaliba. Gizleme içün artıq ihtiyac yoq", – dedi Tihanovskaya “Gordon”ğa intervyü vaqtında.
Tihanovskaya, Rusiyeniñ Ukrainağa qarşı nasıl cinayet etkenini añlaymı, yoqmı sualge, “qabaatlı olğan er kes cezalanamaq kerek”, dep qayd etti.
"Rusiye cinayet etmedi, cinayetni adamlar etti. Bu cinayetni yapqan olsalar tahqiqat ve mahkeme olmalı. Bir de bir qabaatlavlar çıqarıp olamaymız. Rusiyeliler ve ukrainler arasında munasebetlerni bozıp, Rusiye büyük bir hata yaptı, dep tüşünem", – dedi Tihanovskaya.
2020 senesi Azatlıq Radiosına eksklüziv intervyü vaqtında Tihanovskaya Qırım halqara qanunğa köre Ukrainağa mensüp, dep ayttı. Amma, de-fakto Qırım kimniñki sualge böyle: “ne bar, o bar”.
Belorusiyede prezident kampaniyasınıñ eñ qızğın vaqtında, Tihanovskaya Qırım “asılında Rusiyeniñki” dedi.
Ukraina TİN başı Dmıtro Kuleba Tihanovskayanıñ Kyivge mümkün kelmesi aqqında aytıp, o Qırım ile bağlı mevamını “açıq-aydın” bildirmek kerek, dep ayttı.
2014 senesi fevral ayında Qırımda işaretsiz urbada silâlı insanlar peyda oldı. Olar Qırım Yuqarı Şurası, Aqmescit ava limanı, Keriç parom keçiti, diger strategik obyektlerni zapt etip, Ukraina ordusınıñ areketlerini blok etken edi. Rusiye akimiyeti bu insanlarnıñ Rusiye ordusınıñ arbiyleri olğanını başta inkâr etken edi. Daa soñra Rusiye prezidenti Vladimir Putin bular Rusiye arbiyleri olğanını tanıdı.
2014 senesi martnıñ 16-nda Qırım ve Aqyarda yarımada statusınen bağlı dünyada tanılmağan «referendum» olıp keçti, onıñ neticesinde Rusiye Qırımnı öz terkibine aldı. Ukraina, Avropa Birligi, ABD «referendumdaki» rey neticelerini tanımadı. Rusiye prezidenti Vladimir Putin martnıñ 18-nde Qırımnıñ Rusiyege «qoşulğanını» ilân etti.
Halqara teşkilâtlar, Qırımnıñ işğali ve ilhaqını qanunsız tanıp, Rusiyeniñ areketlerini takbih ettiler. Ğarp devletleri bir sıra iqtisadiy sanktsiyalarnı qullandı. Rusiye, yarımadanı işğal etkenini inkâr etip, buña «tarihiy adaletniñ tiklenmesi», dey. Ukrainanıñ Yuqarı Radası 2014 senesi fevralniñ 20-ni, Rusiye tarafından Qırım ve Aqyarnıñ muvaqqat işğali başlağan künü olaraq resmen ilân etti.


text:
Bazarertesi künü, aprelniñ 26-nda, BM tamır halqlar meseleleri daimiy forumınıñ 20-nci sessiyası çerçivesinde Ukraina eyyeti yarımada işğali şaraitlerinde qırımtatarlarnıñ vaziyetini muzakere etmek içün online körüşüv teşkil ete.
Qırımtatar resurs merkezi haber etkenine köre, tedbirde «Rusiyeniñ Qırımda tamır halqlarnıñ vekillerine qarşı alıp barğan ayırım siyaseti» muzakere etilecek.
Muzakere etilecek mevzular aydınlatıldı: turğun inkişaf saasında 16-ncı maqsadqa irişüvniñ telükesi olğan Qırımdaki insan aqları vaziyeti; Qırımtatar Milliy Meclisi yasağı tamır qırımtatar halqınıñ saqlap qalması, itibarınıñ saqlanması ve inkişafı içün telüke olaraq; Qırım ve tamır halqları içün ekologik ve gumanitar meseleler; 2030 senesine qadar maqsadlarğa irişüv ceetinden Rusiye işğalci memuriyetiniñ Qırımda yapqanlarına uquqiy qıymet kesüv.
Online körüşüvde iştirak etmesi planlaştırılğan insanlar: Ukrainanıñ BM daimiy vekili Serğiy Kıslıtsâ, Qırımtatar Milliy Meclisiniñ reisi Refat Çubarov, Qırımtatar resurs merkeziniñ reisi Eskender Bariyev, Qırım reintegratsiya birliginiñ eksperti Aleksey Plotnikov, Q-Hub Qırım tasil platformasınıñ koordinatorı Suleyman Mamutov.
Canlı yayın Qırımtatar resurs merkeziniñ Facebook saifesinde olacaqtır.
2016 senesi aprelniñ 26-nda Rusiye kontrolindeki Qırım Yuqarı mahkemesi işğal altındaki yarımadada Qırımtatar Milliy Meclisiniñ faaliyetini yasaqladı. Meclisniñ imayesi Rusiye Yuqarı mahkemesine istinaf şikâyetini yolladı. Lâkin 2016 senesi sentâbrniñ 29-nda Rusiye Yuqarı mahkemesi bu istinafnı red etip, Meclis faaliyetiniñ yasağını tasdıqladı.
2017 senesi aprelniñ 19-nda BM Halqara mahkemesi Ukrainanıñ Rusiyege qarşı davasında ara qarar çıqardı. Gaagadaki mahkeme Kyivniñ Terrorizmni maliye etüv yasağı şartnamesi çerçivesinde Rusiyege qarşı muvaqqat tedbirler talaplarına qol tutmadı. Amma Moskvadan qırımtatarlarnıñ ve etnik ukrainlerniñ aq bozuluvını toqtatması, Meclisni ğayrıdan tiklemesi ve işğal etilgen Qırımda ukrain tilinde tasil temin etmesini talap etildi.
Qırımnıñ Rusiye tarafından işğal etilüvi
2014 senesi fevral ayında Qırımda işaretsiz urbada silâlı insanlar peyda oldı. Olar Qırım Yuqarı Şurası, Aqmescit ava limanı, Keriç parom keçiti, diger strategik obyektlerni zapt etip, Ukraina ordusınıñ areketlerini blok etken edi. Rusiye akimiyeti bu insanlarnıñ Rusiye ordusınıñ arbiyleri olğanını başta inkâr etken edi. Daa soñra Rusiye prezidenti Vladimir Putin bular Rusiye arbiyleri olğanını tanıdı.
2014 senesi martnıñ 16-nda Qırım ve Aqyarda yarımada statusınen bağlı dünyada tanılmağan «referendum» olıp keçti, onıñ neticesinde Rusiye Qırımnı öz terkibine aldı. Ukraina, Avropa Birligi, ABD «referendumdaki» rey neticelerini tanımadı. Rusiye prezidenti Vladimir Putin martnıñ 18-nde Qırımnıñ Rusiyege «qoşulğanını» ilân etti.
Halqara teşkilâtlar, Qırımnıñ işğali ve ilhaqını qanunsız tanıp, Rusiyeniñ areketlerini takbih ettiler. Ğarp devletleri bir sıra iqtisadiy sanktsiyalarnı qullandı. Rusiye, yarımadanı işğal etkenini inkâr etip, buña «tarihiy adaletniñ tiklenmesi», dey. Ukrainanıñ Yuqarı Radası 2014 senesi fevralniñ 20-ni, Rusiye tarafından Qırım ve Aqyarnıñ muvaqqat işğali başlağan künü olaraq resmen ilân etti.


text:
Qırımdan telefon vastasınen yapılğan muracaatlarğa köre, ilhaq etilgen yarımadadaki abituriyentlerde Ukrainanıñ qıtadaki qısmında tasil aluvğa meraq arta. Bunı mayıs 25-te Qırım.Aqaiqat Radiosı efirinde Ukrainadaki «Açıq siyaset» fondu» cemiyet teşkilâtınıñ reisi İrina Jdanova bildirdi.
Cemiyetçi: «Açıq siyaset» fondu»nda sıcaq telefon hattı endi üç yıldan berli çalışa. Bu yıl Qırım ve Ukrainanıñ şarqından muracaatlar sayısınıñ artqanını aytmaq isteyim. Bıltır abituriyentlerniñ yalıñız 10%-i kvotalarnı qullandı – maña köre, bu pek az. Menim fikrimce, informatsion kampaniyanı alıp barmaq pek muim», – dep qayd etti.
Ukraina Tasil ve ilim nazirliginiñ malümatına köre, cümleden Qırım sakinleri içün Ukraina aliy oquv yurtlarına sadeleştirilgen şekilde – TMBden (Tışqı mustaqil baalavdan) keçmeden – oqumağa kirmek içün 35 «Qırım-Ukraina» tasil merkezi faaliyet kösterecek.
Daa evel Ukraina tasil ve ilim nazirliginde, Donbass ve Qırımnıñ vaqtınca işğal etilgen territoriyalarında berilgen diplomlar ve diger tasil vesiqaları ne Ukrainada ve ne de dünyanıñ diger memleketlerinde tanılmaylar ve uquqiy quvetke malik degiller, dep qayd ete ediler.
Halqara teşkilâtlar, Qırımnıñ işğali ve ilhaqını qanunsız tanıp, Rusiyeniñ areketlerini taqbih ettiler. Ğarp ülkeleri bir sıra iqtisadiy sanktsiyalarnı qullandı. Rusiye, yarımadanı işğal etkenini red etip, buña «tarihiy adaletniñ tiklenmesi», dey. Ukrainanıñ Yuqarı Radası 2014 senesi fevral 20-ni, Rusiye tarafından Qırım ve Aqyarnıñ muvaqqat işğali başlağan künü olaraq resmen ilân etti.


text:
Toplaşuvda bulunğan Merkeziy saylav komissiyasınıñ reis muavini Leonid İvlev territorial saylav komissiyasınıñ tayin etilgen reislerine muracaat etip, endiden soñ olar Rusiye saylav sistemasınıñ hadimleri olalar ve temsil etken şeer ve rayon yolbaşçılarınıñ menfaatlarına qulaq asmamaq kerekler, dep bildirdi.
Toplaşuvda saylav bölükleri, referendum bölükleriniñ yekâne nomeraları belgilendi. Olarnı Qırımda saylayıcılarnıñ reylerini saymaq içün qullanacaqlar.
Qırım «parlamenti» iyün 4-de sentâbr 14-ne keçirilmesi belgilengen saylavlar boyunca 25 bir mandatlı saylav bölüginden ibaret olğan cedvelni tasdıqladı.


text:
Qırımtatarlarnıñ milliy lideri Mustafa Cemilevniñ oğlu Hayser Cemilevniñ işi boyunca Krasnodar rayon mahkemesinde Qırım şaatlarını sorğuğa çekmek içün videobağnı quracaqlar.
Bunı adliyeci Nikolay Polozov bildire.
«Cemilevniñ işi boyunca şaatlarnı Krasnodar rayon mahkemesinde videobağ vastasınen sorğuğa çekecekler, Rusiye Federatsiyasınıñ Cinaiy protsessual kodeksiniñ 278.1 maddesine köre», – dep yazdı o aprel 15-te Twitterde.
Toplaşuv aprel 16-da saat 11:00 başlanmalı.
Keçken toplaşuvda, aprel 14-te, Krasnodarda Qırım prokurorları bulundılar.
Hayser Cemilevni 2013 senesi mayıs 27-de onıñ Bağçasaraydaki evinde yaqaladılar. Anda 44 yaşında Fevzi Edemov öldürilgen edi.
Militsiya Cinaiy kodeksniñ 115-inci maddesiniñ 1-inci qısmı boyunca (planlaştırılğan öldürüv) cinaiy iş açtı. Aqmescitniñ Kiyev rayon mahkemesi Hayser Cemilevni apiske aldı.
Qırım işğalinden soñ taqiqat organları bu işni ğayrıdan taqiq etmege qarar berdiler. Kiyevniñ Apellâtsion mahkemesi ise Hayser diqqatsızlıqtan cinayet yaptı qararına kelip, onı azat etmege qarar aldı. İnsan aqları Avropa mahkemesi de Hayser Cemilevniñ azat etilmesi aqqında qararnı qabul etti. Lâkin Rusiye onı yerine ketirmey. Hayserni Qırım SİZOsından Krasnodar ülkesine alıp kettiler.


text:
İtaliyada soñki kün devamında koronavirus sebebinden peyda olğan COVID-19 hastalığından 427 insan can berdi, dep bildire Azatlıq Radiosı.
Böylece, qurbanlarnıñ sayısı 3405 insan oldı. Bu raqam 3249 ölüm qayd etilgen Qıtaydan yüksek oldı.
İtaliyada koronavirusqa oğrağan 41 000-den çoq insan qayd etildi, 4440 kişi tedaviylendi.
Daa evel 2019-nCoV olaraq belli SARS-CoV-2 koronavirusı Qıtayda keçken yılnıñ soñunda qayd etildi. O, COVID-19 hastalığınıñ sebebi oldı. Hastalıq yengil keçe bile, bazı insanlarda suvuqlanuv ve gripp alâmetleri, yüksek sıcaq ve öksürüv körüne bile. Bu ölüm sebebi ola bilgen pnevmoniyağa keçmesi mümkün. Hastalarnıñ ekseriyeti tedaviylene; çoqusı allarda immunitet sisteması zayıf olğan insanlar, hususan qartlar vefat ete.
ABDdeki Johns Hopkins Universiteti yanındaki koronavirus malümatı merkeziniñ malümatına köre, dünyada martnıñ 19-na qadar 235 000 insan koronavirustan hasta oldı. 9785 kişi can berdi, aman-aman 85 000 tedaviylendi.


text:
Qırım studentleriniñ çoqusı özlerini Qırım vatanperverleri sırasına kirsete, ve tek ufaq bir qısmı kendilerini Rusiye vatanperveri olaraq tanıy, − bu Qırım studentleri arasında keçirilgen soravnıñ neticeleridir. Bunı Qırım Devlet Şurasınıñ tasil, ilim, gençler siyaseti ve sport boyunca komitetiniñ reisi Vladimir Bobkov bildirdi, – haber ete «Novosti Krıma».
Neşirniñ bildirgenine köre, Qırım deputatı dey ki, vatanperverlik aqqında aytqanda, özüni tek «Qırım vatanperveri degil de, Rusiye vatanperveri olaraq da tanımağa müim».
2014 senesi fevralniñ soñunda martnıñ başında Rusiyeden ve Rusiye Qara deñiz flotunıñ qırım bölüklerinden atılğan ordular Qırım yarımadasını işğal ettiler.
2014 senesi mart 16 künü Qırım ve Aqyarda yarımadanıñ statusı aqqında «referendum» keçirildi. Onıñ neticesinde Rusiye Qırımnı öz terkibine qoştı. Ne Ukraina, ne Avropa birligi, ne de AQŞ neticelerni tanıdı ve bunı Rusiye tarafından Qırımnıñ işğali olaraq sayalar.
Bundan soñra AQŞ ve Avropa Birligi Rusiyege qarşı bir sıra iqtisadiy cezalarnı kirsettiler. Ğarp Qırım Ukraina olğanını ayta.


text:
Martnıñ 3-nde Rostov-na-Donudaki Cenübiy arbiy bölgesiniñ mahkemesi Qırımdan ukrain tarafdarı faali Oleg Prıhodkonı terror ücümini azırlağanında ve patlayıcı maddelerni qanunsız yapqanında qabaatlı tanıdı ve 5 yıl sert apis cezasına mahküm etti. Rusiye qüvetçileri Prıhodkonı 2019 senesi yaqaladı. Rusiyeniñ Rostov-na-Donu Cenübiy okrugınıñ arbiy mahkemesi oturışuvında prokuror qırımlı Oleg Prıhodko içün 11 yıl sert rejimli koloniya cezası berilmesini istedi. Bu dava boyunca munaqaşalar keçken afta yekünlendi. Prıhodko soñki sözne çıqışta bulunıp, qabaatını tanımağanını bildirdi.
Oleg Prıhodkonıñ mudafaası ve tuvğanları ükmü aqqında ne tüşüneler? Yarımada Rusiye tarafından işğal etilgen soñ faalniñ ayatında neler oldı? Bunıñ aqqında Qırım.Aqiqat Radiosınıñ «Qırım aqşamı» yaynında alıp barıcı Yelena Removskaya subetdeşlerinen laf etti: qırımlı advokat Nazim Şeyhmambetov, Oleg Prıhodkonıñ qızı Natalya Şvetsova, «Memorial» aq qorçalayıcı merkezniñ adliyecisi İgor Gukovskiy, sabıq siyasiy masbü Volodımır Baluh ve Qırım MC Ukraina prezidentiniñ daimiy temsilcisi Anton Körineviç.
Bundan ğayrı Oleg Prıhodkonı para cezasına da mahküm ettiler. Onıñ miqdarı 110 biñ ruble (41,5 biñ grıvnâ – QA). Onı terror ücümini azırlağanında ve patlayıcı maddelerni qanunsız yapqanında qabaatlı tanıdılar. Faal Saq şeer memuriyetinde terror eylemini azırlağanında qabaatlandı. Bunda soñ onıñ davasında daa bir şey peyda oldı – sanki o, Lvivdeki Rusiye konsullığınıñ binasında patlav azırlay edi.
Oleg Prıhodko qabaatını red ete ve cinayet taqibine siyasi dey. Mahkemede, ukrain tarafdarı olğanını iç gizlemegenini defalaca dedi. Onıñ fikrince, Rusiye quvetçileri tamam bu sebepten onı taqip etip başlağanlar.
Tahqiqatnıñ versiyasına köre, Prıhodko terror eylemlerini 2014 senesi mart ayı 2019 senesi iyül ayı arasında planlaştıra edi. Eşyaviy delil olaraq qabaatlav tarafı, quvetçiler faalniñ garajında tapqan patlayıcı madeyeni kösterdi. Deliller arasında çiçek savutı tübünde tapılğan fleşka (Prıhodkonıñ apayı Lübov tintüv vaqtında taşladılar, dep emin) ve BQ Rusiye istisalcısınıñ telefonı, dep qayd ete «Gratı» media-leyhası.
Oleg Prıhodkonıñ advokatı Nazim Şeyhmambetov Qırım. Aqiqat Radiosınıñ yaynında dava uydurılğanını bildirdi.
Oleg Arkadyeviç 2014 senesi Qırımda yüz bergen siyasiy vaqialarğa münsebetini açıq şekilde bildirdi. Bellesem, tamam bu taqip etilmyesiniñ sebebi oldı.Nazim Şeyhmambetov
–Bugün (martnıñ 3-nde – KR ) yekâne adeletli ve doğru qarar bu Oleg Arkadyeviçni aqlamağa ve cinayet davanıñ uydurıluvına ait olğanlarğa qarşı usul teşkerüv başlamaq olmaq kerek edi. Davanıñ vaziyetini añlaymız, böyle üküm olacağını bile edik. Oleg Arkadyeviç azır edi ve mahkeme qararını qabul etti. O, qabaatsız olganını isbatlamağa devam etecek, dava materiallarını alğanınen istinaf azırlaycaqmız. Qabaatlav tarafı mahkemede, prokurornıñ sözlerine köre Oleg Arkadyeviçniñ etken cinayetiniñ esas allarnı añlatıp olamadı. Garajda patlayıcı maddeniñ tapıluv meselesi de qapalmadı. Eki telefonnı kim satın alğanını da añlatmadılar. Oleg Arkadyeviç 2014 senesi Qırımda yüz bergen siyasiy vaqialarğa münsebetini açıq şekilde bildirdi, Qırımnı Ukrainanıñ ayırılmaz parçası olaraq sayğanını ve Rusiye onı kendine qoşıp halkhara uquqnı bozğanını ayta edi. Bellesem, tamam bu taqip etilmyesiniñ sebebi oldı.
Özü Oleg Prıhodko em patlayıcı maddeni, em fleşkanı oña taşlağanlarını ayta.
«Memorial» insan aqları merkeziniñ siyasiy mabüslerge destek programmasınıñ adliyecisi İgor Gukovskiy Qırım.Aqiqat Radiosınıñ yaynında, merkez Prıhodko davasınıñ materiallarını daa ögrenmegenini, amma mütehassıslar böyle bir talil keçirereceklerini qayd etti.
Eger qabaatsız olğanını tañlasaq, Prıhodko da siyasiy mabüsler cedveline kirsetilecekİgor Gukovskiy
– Terror eylemini azırlağanı içün beş yıl apis cezası berilgenine diqqat ettik. Rusiyeniñ mahkemesinen tanış olğan er kes bile ki, eger qabaat tasdıqlanğan olsa, üküm 10-15 yıl olar bilir edi, qabaatlav ise 11 istedi. Mına bu mahkemeniñ yımşaqlığını qıymetlendirecekmiz. İsbatlav bazası qabaatlavğa zıt keledir. Sabıq siyasiy mabüsler Oleg Sentsov ve Volodımır Baluhnıñ davalarınen tanış olğan edik. Olarnı ögrenip çıqqan soñ, bu adamlar qabaatsız olğanını añladıq, mında ad aynı ola bile. Eger qabaatsız olğanını tañlasaq, Prıhodko da siyasiy mabüsler cedveline kirsetilecek. Belki azat etüv kampaniyası yardım eter. Belki deñişüv vaqtında azat etilir. Belki qabaatı isbatlanmağanı içün Rusiye Yuqarı mahkemesi bir qaç ayğa ükümni qısqartır.
Qırım sakini, sabıq siyasiy mabüs Volodımır Baluh Qırım.Aqiqat Radiosında oña ve Oleg Prıhodkoğa qarşı Rusiye davaları «uydurılğan ve aynıdır».
– Olegniñ öz ikâyesi bar, menim dava ile aynı şeylerni, bellesem añlatmaq kerek degil. Men Olegnen tanışım, internet vastasınen qonuşa edik, bazı aktsiyalarda beraber iştirak ettik. Oleg aqqında menim ajım ile bağlap bir şeyler aytılğanını istemez edim. Qırımdaki ukrain timsalâtı, umumen belgiler ve timsalât dünyanı idare ete, küç ve qanun degil. Mına bu baraqlarğa munasebet, vaziyetni pk yahşı köstere: imperiya can çekişe ve ayatta qalmaq içün soñki adımlar ata. Qayd etmek kerek ki, Qırımda iç bir vaqıt ukrain akimeti olmadı, ukrain vatanperver milliy areketiniñ başlanuvı ise Rusiye mahsus hızmeteleri tarafında basıla edi, bir çoq misal ketire bilem.
Oleg Prıhodkonıñ qızı Natalya Şvetsova martnıñ 3-nde mahkeme otırışında bulundı ve Qırım.Aqiqat Radiosınıñ yaynında babasınıñ alı aqqında aytıp berdi.
Babamnıñ keyfi yahşı edi, «Ukrainağa şan-şüretler», dep qıçıra ediNatalya Şvetsova
– Babamnıñ keyfi yahşı edi, Ukrainağa şan-şüretler dep qıçıra ve türküler yırlay edi. Bir kün mahkemecilerniñ episi menim yerimde olacaq, dep ümüt etem, dedi. Ükümge azır edi. Biz ise kederlendik. Biz az olsa da, ümüt ete edik. Babam ruhtan tüşmey, ukrain bayrağınen bilezlik özüne ördi. Men ise, memlekette onı anı qayğırğanını ister edim. Ükümet ne içün alâ da iç bir şey yapmağanını añlamayım. Babam memleketi içün küreşti ve qabaatsız apiste otura.
Ukraina Yuqarı Radasınıñ insan aqları vekâletlisi Lüdmila Denisova Qırım sakini, ukrain tarafdarı faali Oleg Prıhodkoğa çıqarılğan ükümni takbih etti. Halqara toplulığını Rusiyege tazyıqnı devam ettirmege ve bütün siyasiy mabüslernin azat etilmesini talap etmege çağırdı. Qırım.Aqiqat Radiosınıñ studiyasında Qırım ve Aqyar şeeriniñ işğalge qarşı tirenüv kününe bağışlanğan marafon vaqtında alıp barıcı Taras İbragimov Lüdmila Denisova ile Rusiye akimiyeti tarafında taqip etilgen Qırım sakinleriniñ aqlarınıñ qoruvını ve azat etilüvini muzakere etti.
– Şimdi Rusiye ne yaptı, mabüslerniñ azat etilmesini Minsk esnasına bağlıdı. Er angi deñişüv ile bağlı aytışmalar buzlatılğan, desem yañlışmam. Ukraina ve Rusiyede geosiyasiy esnaslar sebebinden er şey mürekkepleşkeni aqqıyeda bilem. Elbett ki, Perezident Öfsi, prezident, Yermak, Reznikov, episi türlü-türlü meydançıqlarda vatandaşlarımıznı qaytarmaq içün çalışalar. Yazıq ki, amma bu ne ORDLOğa, ne menim işime, Ne de Moskalkovanıñ işine bağlı degil, er şey yalıñız Rusiye prezidenti Vladimir Putinniñ istegine bağlıdır.
2020 senesiniñ soñu itibarınen Qırım ve qomşu Rusiyede 109 Ukraina vatandaşı apis yerlerinde buluna edi. Bunı Qırım aq-uquq qoruyıcı gruppası haber etti. 2021 senesiniñ ilk eki ayı içinde bu raqam 114 oldı. Bu cedveldeki Qırım sakinleriniñ çoqusı «Hizb ut-Tahrir davası»nıñ mabüsleridir. Bu teşkilât Rusiyede terrorcı sayıla ve 2003 senesinden faaliyeti yasaq etilgen.
Qırımda Ukraina prezidentiniñ daimiy temsilcisi Anton Körineviç Rostov-na-Donudaki Cenübiy arbiy bölgesiniñ mahkemesi Qırımdan ukrain tarafdarı faali Oleg Prıhodkoğa çıqarğan ükümni takbih etti.
Bunı daa bir qorqutuv aktsiya kibi sayamızAnton Körineviç
– Biz bunı daa bir qorqutuv aktsiya kibi sayamız. Yani, bu işğal rejimine qarşı olğanlarnı qorqutmaq, işğalciler tamam böyle şekilde areket etecegini köstermek içün yapıla. Şübesiz bu ükümni takbih etemiz. Onı qanunsız sayamız. Ve Oleg Prıhodkonı digerlernen siyasiy mabüsler olaraq sayamız, olar siyasiy sebeplerden taqip etile
Ukraina prezidenti Volodımır Zelenskıy, Ukrain işğal etilgen Qırımda insan aqlarını bozğanlarğa qarşı Avropa Birliginiñ sanktsiyaları daa ziyade olmasını istegenini bildirdi.
(Metinni İnna Annitova azırladı)


text:
2017 senesi Aqyar yollarınıñ tamirlenmesi içün qararnen 1,7 milliard ruble (30 million dollar civarında) ayırılacaq. Bu aqta aprelniñ 30-da Kreml nezareti altındaki vaqtınca Aqyar gubernatorı vazifesini eda etken Dmitri Ovsyannikov ayttı, dep bildire TASS.
«Üç yıldan berli yol tamirlenmesine ayırılğan paralarnıñ miqdarı ep arttırılmaqta. 2015 senesi - 300 million, keçken sene – 1,3 milliard ayırılğan olsa, bu yıl 1,7 millard ayırılacaq. Ayırılğan para tamir ve kapital tamir içün qullanılacaq», -dep ayttı Ovsyannikov.
Onıñ sözlerine köre, bu yıl 28 km yol kapital tamir etilecek eken.
«Men yoldaki çuqurlarnıñ tamirlenüvini közde tutmayım, çünkü paralar bütünley yollarnıñ kapital tamirine işletilecek yani yolnıñ belli bir tabaqası kesilip alınacaq ve büyük “parçalar” şeklinde tamir etilecek», dep ilâve etti Ovsyannikov.
Mart ayınıñ başında Aqyar-Aqmescit yolunuıñ bir qısmı çökken edi. Aqtar şeer idaresi şeerde fevqulâde vaziyet ilân eterek, maşna, avtobus ve yük maşnaları aylânıp ketecek başqa yol köstergen edi.
Çökken Aqyar-Aqmescit yolunıñ bir qısmını tamirlemek içün o zaman 70 million ruble (33 mln grn ziyade QA) ayırılğan edi. İşni yapacaq teşkilâtnen tizilgen anlaşma 25 million ruble (11 mln 900 bşñ grn –QA) tutqan edi. Bunı Kreml nezareti altındaki Aqyar yolbaşçısı Dmitri Ovsyannikov bildirdi.


text:
Böyle etip, Rusiye kütleviy haber vastaları leyhanı China International Fund Ltd (CIF) maliye etecek, China Railway Construction Corporation (CRCC) qurucılıqnen oğraşacağı aqqında tarqatqan haber yañlıştır – memorandum Putinniñ Pekin ziyaretinde imzalanacağını aytqan ediler.
«Qıtaynıñ qurucılıq leyhasında iştirak etüvi ya da iştirak etmemesi – onıñ Qırım işğaline kerçek munasebetini ifadeley, – dep ayta «Tsentr transportnıh strategiy» müdiri Sergey Vovk. – Añlaşma imzalanmadı, demek, Pekin tanılmağan territoriyalarğa milliardlarnen para bermeycek».
Qıtay şirketleri Ukraina terkibindeki Qırımda liman qurucılığınen meraqlanğan ediler – bunıñ kibi vesiqa 2013 senesi dekabr ayında imzalandı.
Rusiye iqtisadiyat Nazirliginiñ malümatına köre, Keriç köpüri qurulmasına 155 mlrd ruble (4,4 mlrd dollar) ayırılması muzakere etile.


text:
Kyivde onlayn şekilde "Altın Dzığa" film mukâfatınıñ berilüv merasimi keçirildi. Qırımtatar rejissörı Nariman Aliyevniñ "Evge" filmi birden eki kategoriyada ğalebe qazandı: eñ yahşı rejissör işi ve eñ yahşı aqay rolü. Soñkisi qırımtatar rejissör ve aktör Ahtem Seitablayevğa berildi. Onıñ özüniñ "Zahar Berkut" filmi ise eñ yahşı grim ve eñ yahşı kiyim dizaynı namzetliklerini qazandı.
"Evge" filmi Şarqtaki cenkte elâk olğan büyük oğlunı defn etmek içün Qırımğa ketken bir babanıñ - qırımtatarnıñ ikâyesini tarif ete. Film artıq bir sıra halqara mukâfatlarını aldı ve Ukrainadan "Oskar" mukâfatına teklif etildi. "Altın Dzığa" mukâfatında ğalibiyetniñ emiyeti ne ve zemaneviy Ukraina kinosı ne alda olğanını Qırım.Aqiqat Radiosı efirinde qırımtatar rejissörı Nariman Aliyev, ukrain kino tenqitçisi Andrey Alförov ve Ukraina kino akademiyasınıñ müdiri Anna Maçuh muzakere etti.
- Nariman, "Altın Dzığa" mukâfatı aqqında aytıp beriñiz. Onı alacağınıznı evelden bile ediñizmi? Eykelçik endi elinizde olğanı körüne edi.
Aliyev: Aslında, iştirakcilerniñ iç birisi "Altın Dzığa"nı kim alacağını bilmedi, kadrda körüngen eykelçikni ise onı keçken yıl qazanğan adamlardan aldım - boş elnen oturmamaq içün. Aynecilik yaptım demek mümkün. Yañı mükâfatlarnı daa yapıp çıqarmadılar, çünki karantin sebebinden işlep çıraruvları toqtatıldı. Yaznıñ soñuna qadar eykelçikler yañı saiplerinde olacaq dep bekleymiz.
- Ğalebe qazanacağınız taqdirde mukâfatnı Qırımğa yollamağa söz bergen ediñiz. Bunı nasıl yapacaqsıñız?
Aliyev: Aslında bütün mukâfatlarım anda, anamda tura. Qırımğa kirmek imkânı olğanda, bunı da yollarmız. Bu timsaliydir, çünki, bilgeniñiz kibi, filmde yarımadağa ziyaret aqqında tarif etile. Bundan ğayrı bu soylarım içün müimdir, Kyivde eykelçiklerimni köstermege adamım yoq.
- Şahsen siziñ içün bu mukâfatnıñ evelleri alğanlarıñızdan bir farqı barmı?
Aliyev: Mesele şunda ki, bundan evel menim filmim küçük bir jüri qarar çıqarğan kino festivallerinde mukâfat ala edi. "Altın Dzığa" ise bütün film sanayısınıñ adamlarını toplağan Ukraina kino akademiyasınıñ mukâfatıdır. Elbette ki, zenaatdaslarıñ işiñe o qadar büyük deger berse, hoş kele. Endi niayet rejissörım dep ayta bilem.
- Filmge ne tefsirleri oldı ve umumen ne fikir-cevaplarını aldıñız?
Halqara kösterüvler ile yahşı festival tarihımız bar edi, Ukrainada da numayışımız güzel keçtiNariman Aliyev
Aliyev: Er şey olduqça müsbet, men bütünley hoşnutım. Halqara kösterüvler ile yahşı festival tarihımız bar edi, Ukrainada da numayışımız güzel keçti: eki milliondan çoq ğrıvnâ topladıq, 24 biñge yaqın seyircimiz oldı. Drama filmlerine eglence filmlerge köre o qadar istep barılmağanını em de filmimiz cenk, Qırım ve qırımtatarlar aqqında olğanını közde tutsaq, Ukraina kinosı içün bu yahşı raqamlardır.
- Diñleyicilerimiz soray: al-azırda filminizni Qırımda ve qomşu Rusiyede seyir etmek mümkünmi?
Aliyev: Qanuniy olaraq böyle çare yoq, amma gipotetik olaraq, Ukraina qanunlarını bozaraq "Evge" filmini onlayda qıdırsa edim, "VKontakte" içtimaiy ağında baqar edim.
- Sağ oluñız! Andrey, "Evge" filminiñ eki namzetlikte ğalebe qazanğanı siz içün beklenilmez bir şey oldımı?
Film keyfiyetiniñ esas köstericilerinden birisi - Cannes festivalinin programmasına tüşkenidir. Anda kirmek pek qıyındırAndrey Alförov
Alförov: Mence, rey berüv pek de adaletli olmadı. Fikrimce, bu keçken yılnıñ esas filmidir: inqilâptan soñraki Ukrainanıñ mevzusından başlap, qırımtatar halqınıñ yerli mevzusınen bitirgence. Anda çoq şey bar. Film keyfiyetiniñ esas köstericilerinden birisi - Cannes festivalinin programmasına tüşkenidir. Anda kirmek pek qıyındır. Yaş rejissör-debütant başqa programmalarğa qoşulmayıp, birden "Hususiy baqış"qa tüşkeni - artıq milliy miqyasta ğalebedir. Menimce, "Evge" filmi "Altın Dzığa"nıñ bütün olğan namzetliklerini almalı edi.
- Anna, keçken "Altın Dzığa" yarışınıñ seviyesi aqqında ne ayta bilesiñiz?
Maçuh: Artıq defaraca ayttım ki, bu dört yılnıñ içinde eñ küçlü yarışımızdır. "Eñ yahşı film" namzetliginde er bir film ğalebege lâyıq edi, rey berüvde araları pek az edi, neticede "Moyi dumkı tıhi" filmi yeñdi. Bütün filmler türlü olsa da, olarnı bağlağan şeyler de bar: bu içtimaiy ve, bundan ğayrı, seyirci kinosı.
- Şimdi çeküvler aslında imkansız olğanını köz ögüne alsaq, karantin Ukraina film sanayısına nasıl tesir etti?
Maçuh: Ebet, kelecek yıl yarışta filmlerniñ sayısı azca olacaq. Ümüt etemiz ki, yazdan yılnıñ sonuna qadar azır filmlerni köre bilecekmiz. Sonki yıllarda Ukraina kinosınıñ renessansı körüne, o er vaqıt halqara festivallerde ğalebe qazana. Bunı kinoteatrlardaki ödevler de tasdıqlar, seyirciler qoşma kösterüvlerni soray. Kinonıñ özü de daa çoq janrlı, daa çoq farqlı oldı. Debütant rejissörlarımız çoq - bu, mektepniñ yaratılğanını ve yaş rejissörlar tamamınen başqa filmlerni çıqara bilgenini köstere.
(Metinni Vladislav Lentsev azırladı)


text:
Rusiye baş nazir muavini, Qırım «kuratorı» Marat Hunsullin, Azaq deñizi altından suv çıqarmaq içün quyular yaznıñ ortasında qazılacaq, dep bildirdi. Bunı o, Qırımğa ziyareti vaqtında jurnalistlerge ayttı.
«Şimdi geofizika ve keşfiyat işlerni yapqan eki gemi kirdi. Bellesem, iyül ayında quyularnı endi qazıp başlaycaqmız. Suvnı tapacağımızğa pek ümüt etemiz. Suv anda bar. Amma ne qadar, bu başqa sual. Bütün yarımadanı suvnen temin etmek içün yeterlimi, yoqmı?», – «Krıminform» Hunsullinniñ aytqanlarından alıntı ketire.
O, «tapılğan suvnıñ tehnikiy ihtiyaclar içün qullanıla bilecegini». bildire.
«Belde quyu açtıq. Daa yalı yanında suv taptıq. Suv bar. Keyfiyeti, tuzludır. Amma tehnikiy ihtiyacalar içün qullanıla bile», – dedi o.
Rusiye prezidenti Vladimir Putinniñ fikirince, Qırımda tatlı suv yete. Onıñ aytqanına köre, Qırımğa yaqın suvlarda, Azaq deñizi altında yedekler bar.
Azaq deñizinde tatlı suv yedeklerini tapmaq içün Rusiye 70 million rubley masraf etecek ola.
Qırımnıñ suv teminlevi
Ukraina, Qırımnıñ içecek suv ihtiyaclarınıñ 85%-ni yarımadanen bağlağan Dnipro aqıntı yolu olğan Şimaliy-Qırım kanalı vastasınen teminlegen edi. 2014 senesi Rusiye Qırımnı işğal etken soñ yarımadağa suv berilmesi toqtatıldı.
Qırımdaki suv yedekleri suv anbarları ve yerastı çoqraqlardan toldurıla. Ekologlarnıñ aytqanına köre, yerastı çoqraqlarnıñ muntazam sürette qullanılması yarımadada topraqnı tuzlattı. Qırım akimiyeti yarımada sakinlerini suvnı az qullanmağa çağıra.
2020 senesi Qırımdaki suv teminlevi vaziyeti kritik oldı. Qırımlı alimlerniñ bildirgenine köre, yağanaqlar yağmağanı içün ve qar az yağğan qış neticesinde qurğaqlıq oldı.
Avgustnıñ soñunda Aqmescitte, Aqmescit ve Bağçasaray rayonlarında suv berüv cedvelleri kirsetilgen edi. Daa soñra Qarasuvbazarda, Qarasuvbazar rayonında ve qısmen Aluştada cedveller kirsetildi.
Kreml kontrolindeki Qırım yolbaşçısı Sergey Aksenov Rusiye Qırımnıñ suv teminlevini fevqulâde vaziyet olaraq tanıması mümkün, dep ayta. O, 2020 senesi 150 yıl içinde eñ quru oldı, dep bildirdi.
Rusiye akimiyeti yañı suv boruları, suv qoralarınıñ quruluvına ve quyu qazıluvına milliardlarnen ruble ayırdı.
BM Ukraina Monitoring missiyası, halqara uquqqa köre, Rusiye Qırım ealisini suvnen temin etüvden mesüliyetli ola, dep israr ete.
Resmiy Kyiv, Şimaliy-Qırım kanalından suv yarımadağa tek Qırım işğalden qurtarılğan soñ berilecek, dep bildire.


text:
“Tavrida” trassasında yük maşnası yengil maşnane çatışı, neticede üç adam elâk oldı, dep bildire Rusye FVN-niñ Qırım idaresi.
Müessise malümatına köre, qaza bazar künü kündüz, Aqmescit - Kefe yolunıñ 130-ıncı kilometrinde, Tana Geldi (Sennoye) köyüniñ burulışı yanında oldı.
İlk alınğan malümatqa köre, Ford Fiyesta aydavcısı yol çetine çıqıp, soñ qarşı yolaqqa keçti, anda ise MAN yük maşnasınen çatıştı.
“Yol qazası neticesinde üç adam elâk oldı: 1980 yılı doğma er kişi, 1979 yılı doğma qadın ve 2007 yılı doğma bala”, - denile beyanatta.
2018 senesi dekabr ayında Qırım qurtarıcıları Qırımda büyük yol qazalarınıñ sayısı arttı, dep bildirdi. Qırımda 2019 senesiniñ ilk üç ayı içinde keçken seneniñ aynı müddeti içinde mesüliyetke çekilgen aydavcılarnıñ sayısı bir buçuq qat ziyade oldı.


text:
Rusiyeniñ Cenübiy Osetiya ve Abhaziyanıñ separatist rejimleri ile añlaşmalarnıñ imzalanuvı Rusiye devletiniñ Gürcistannıñ işbu topraqlarını işğal etmek niyeti bar olğanını tasdiqlay.
Bunı Gürcistan baş naziri İrakliy Garibaşvili bildirdi, dep haber ete Radio Svoboda.
«Ukrainadaki şimdiki buhranı bizde qasevet doğura ve Avropa qıtasındaki vaziyetni kerginleştire. Rusiyeniñ Cenübiy Osetiya ve Abhaziyanıñ separatist rejimleri ile añlaşmalarnıñ imzalanuvı Rusiye devletiniñ Gürcistannıñ işbu topraqlarını işğal etmek niyeti bar olğanını tasdiqlay», – dedi Garibaşvili fevral 26 künü, Brükselde.
Rusiye Abhaziya separatist rejimleri ile «işbirlik ve strategik şerikdeşlik aqqında añlaşma»larnı imzaladı, 2015 senesi fevral 4 künü Rusiye prezidenti Vladimir Prtin onıñ amelge keçüvi aqqında qanunnı imzaladı.
Fevral 18 künü Rusiye tış işler naziri Sergey Lavrov ve Cenübiy Osetiya «tış işler naziri» «devlet sıñırı» aqqında añlaşmanı imzaladılar.
Rusiye Cenübiy Osetiya ve Abhaziyanıñ, Pridnestrovye ve Moldovanıñ separatist regionlarında öz başına tayin etilgen akimiyetlerine qol tuta.


text:
Aprel 18-de körümli qırımtatar alimi, filologiya ilimleri doktorı, professor, Ekinci Qırımtatar Qurultayı vekili, Qırımtatar Milliy Meclisiniñ birinci erkânı (1991-1993) azası Refik Muzafarovnıñ doğğanına 90 yıl tola.
Bir qaç yıl evel maña, şimdi endi ayatta olmağan alimniñ ömür arqadaşı Aza Mihaylovna Korotkaya-Muzafarova ile tanış olmaq nasip oldı. Bu hoş çereli, sıcaq qanlı qadın aqayı aqqında bir çoq meraqlı şeyler ikâye etti, aile arhivinden pek çoq vesiqa kösterdi, men ise ayatlarınıñ nice ağır ve aynı zamanda bahtlı olğanına ayrette qaldım… Doğrusını aytsam, bir apay tarafından böyle sevgi ve aqayınıñ ğayelerine sadaqatnı pek az kördim.
Refik Muzafarov 1928 senesinde Qırım MSSCniñ Aqşeyh rayonındaki Büyük Ass köyünde doğdı. Ayatınıñ ösmürlik çağı cenk ve işğalge doğru keldi. Oquvını ise Refik artıq sürgünlik yerlerinde devam ettirdi. Mektepni bitirgen soñ Taşkent pedagogika institutındaki rus tili fakultetiniñ giyabiy bölügine oqumağa kirdi. Onı 1957 senesinde bitirdi.
Artıq eki yıl keçken soñ onıñ «Tatar atalar sözleri» cıyıntığı dünya yüzüni kördi. 1960 senesinde ise yaş qırımtatar alimi qırımtatar ata sözleriniñ ögrenilmesine bağışlanğan namzetlik dissertatsiyanı qorçaladı. O, israrlı ve faal tarzda çalışmağa devam ete. 1966 senesinde onıñ «Rus-türk folklor alâqaları» ve «Türklerniñ folklorı oçerkleri» maqaleleri çıqa. 1967 senesinde ise o, Bakuda «Qırımtatar folklorı ve onıñ şarqiy slavân halq eposı ile alâqaları» mevzusında doktorlıq dissertatsiyanı qorçaladı. O, SSCB İlimler akademiyası yanındaki tilşınaslıq institutınıñ türkiy tiller sektorı tarafından neşirge tevsiye etilgen rusça-qırımtatarca ve qırımtatarca-rusça sözlükleriniñ tertip etilüvi ile oğraşa edi. Olar öyle de dünya yüzüni körmedi, çünki o vaqıtta sovet halqları cedvelinde «qırımtatarlar» degen halq olmayıp, yalıñız «evelden Qırımda yaşağan tatar milletine ait vatandaşlar» bar edi.
1967 senesi sentâbr 5-te yuqarı ukümet organı tarafından «aqlayıcı» fermannıñ qabul etilmesinden az evel, aynı şu yılnıñ iyül 20-de filologiya ilimleri doktorı, professor Refik Muzafarov, telükesizlik strukturalarınıñ vekilleri – KGBniñ şefi Yuriy Andropov, İİNniñ başlığı Nikolay Şçölokov ve baş prokuror Roman Rudenko tarafından Kremlde qabul etilgen qırımtatar halqınıñ eyetine kire edi. Aq-uquq qorçalayıcıları çıqarğan «Cariy vaqialarnıñ hronikası»nda («Hronika tekuşçih sobıtiy») bildirilgenine köre: «Bu vaqia onıñ bundan soñki horluqları içün sebep oldı. O, işke kirgen 10 qadar instituttan eki-üç aydan soñ bir de-bir manaçıq ile çıqarılğan edi. Onıñ, devlette qırımtatar filologiyası saasında yekâne ilmiy dereceli mutehassıs olaraq yazğan kitaplar ve maqaleler – bastırılmaylar».
Qırımtatarlarnıñ aqiqiy reabilitatsiyası öyle de yapılmadı, aksine, qırımtatar milliy areketiniñ faal iştirakçilerine qarşı repressiyalar ve mahkeme tışı taqipleri arttı. 1972 senesi aprel 12-de «Trud» gazetası Yu. Baranov adlı şahısnıñ «Professor «neud» (menfiy baa) aldı» maqalesini derc etti. Onda professor bir yerde çalışmayıp «yerden yerge uçqan», «tercimei-alı çubar», soñ yıllar içinde iç bir maqale yazmağan «zır-cail» olaraq kösterilgen edi. Bundan beş kün keçken soñ Muzafarov Sovet Birligi Kommunistik fırqası Merkeziy Komitetiniñ Baş kâtibi Leonid Brejnevge mektüp yazdı. Taqip etilgeniniñ tarihını añlatqan soñ, professor: «Urmetli Leonid İlyiç, men Merkeziy Komitetniñ yalıñız menim bütün bu ayıplı tarihqa, yani sovet aliminiñ, Leninniñ milliy siyaset printsiplerini adım-adım ömürge keçirilmesine doğrultulğan içtmaiy faaliyeti içün misli olmağan taqip etilmesi tarihına qarşı ğadabımnı menimnen paylaşacağına degil, aynı zamanda muayen ameliy adımlar da yapacağına umüt etmek isteyim. Sizden maña esas zenaatım olğan qırımtatar filologiyası boyunca ilim ve pedagogika saalarındaki faaliyetlernen maniasız oğraşmaq imkânınıñ temin etilmesini ve bunıñ içün kerek olğan şaraitleriniñ yaratılmasını rica etem», – dep yazdı. Alim taqip etilmesini toqtatmaq ve onı teşkil etkenlerni cezalamaqnı talap ete edi.
Bu mektüpke qarşılıq olaraq Muzafarovnı, o vaqıt çalışqan Kişinöv sanatlar institutından işten çıqardılar.
Beye İlyasova hatırlay: «1975 senesi, oquv yılınıñ başı. Angren. Bizge rus ve çetel edebiyatı kafedrasınıñ yañı mudirini taqdim eteler: «Refik İbragimoviç Muzafarov». Men aylandım, baqtım. Yüksek boylu adam tura. Yüzi er vaqıt küle edi. O turdı, er kesnen selâmlaştı, böyle etip tanış oldıq. Bizim institutımızğa işke kirmek içün o, tap Raşidovğa muracaat etti… Bir muddet keçken soñ men işke ne qadar erte kelsem, onıñ endi anda olğanı aşkâr ola. Men Refik İbragimoviçten: «Siz mında geceleysizmi?», dep soradım. O: «E», dey.
Beye İlyasova, aqayınen aqıl tanışqan soñ professornı, olarda yaşap tursun dep, qandıracaq oldı, lâkin o, bunı red ete edi. «Tasavur etesizmi, o, auditoriyada eki rale arasında yuqlay edi. Tezden Moskvadan apayı Aza Mihaylovna keldi. O, oña tatlı-tatlı baqıp: «Canım, olar bizge yahşı şey teklif eteler de», dedi…
Aza Mihaylovna, qolundan kelgeni qadar oña iş içün şarait yaratmağa tırışa, turmuşını keliştire, aqayı yazğan yüzlerce saifelerni maşinkada bastırıp çıqara, atta saba gimnastikasını yaptıra edi. Ömür arqadaşı hatılay: «Maña onen pek quvançlı ve pek meraqlı edi. Men oña bütün ömürimni bağışladım. Ve men, tıpqı o kibi, qırımtatar milliy areketiniñ azası oldım»…
1970-ncı yıllarnıñ ekinci yarısında olar Qırımğa ketmege azırlandılar. «Oña Qırım, tek Qırım kerek edi…», – dep ikâye ete Aza Mihaylovna.
Tinrüvler, taqipler, iqamet qaydı yapmaq ricalarını red etüv – bular Refik Muzafarovnı şimdi endi Qırımda beklegen şeyler edi…
Olar Kefege köçti – Aza Moskvadaki kvartirasını Kefedeki bir kvartirağa deñiştirdi. Lâkn Muzafarovğa apayınıñ kvartirasında iqamet qaydını yaptırmağa izin bermediler. 1977 senesinde oña, iqamet qaydını yaptırmayıp yaşağanı içün cöreme tayin etilgen edi. Kefege kelgeniniñ ekinci künü maalle milisi ve göñülli militsiya yardımcısı onı «şahsiyetini tayin etmek içün» militsiyağa alıp kettiler. Militsiyada Muzafarovdan pasportnı tutıp aldı ve kene cöreme tayin ettiler. Tinrüvler, taqipler, iqamet qaydı yapmaq ricalarını red etüv – bular Refik Muzafarovnı şimdi endi Qırımda beklegen şeyler edi…
Perestroyka devri başlağan soñ taqip etilgen professornıñ ayatındaki vaziyet ölü noqtadan köçti… Bu devir alim Muzafarov içün bayağı semereli oldı.
Apayı: «Ayatınıñ maqsadı – qırımtatar halqınıñ kerçek tarihını köstermek edi», – dep ikâye ete.
1988-1989 senelerinde Refik Muzafarov Qırımda «Vetan» adlı aftalıq jurnalnı çıqara edi. Onda qırımtatar tarihı, tili ve medeniyetiniñ problemaları aydınlarıla edi. 1993-1995 senelerinde o eki cıltlı «Qırımtatar entsiklopediyası»nı neşir etti. Söz maddeleri çoq yıllıq emeginiñ neticesi oldı. Teessüf ki, alimniñ bir çoq umütleri öyle de ömürge keçirilmedi – soñki yıllarında Muzafarov pek ağır hasta edi ve aman-aman kör oldı.
Professor Refik Muzafarov 2011 senesi dekabr 20-de Aqmescitte vefat etti


text:
Onıñ aytqanına köre, daa bir qaç biñ Rusiye askeri Ukrainanıñ şarqiy sıñırı yanında buluna, dep haber ete Azatlıq Radiosı.
Reuters agentliginiñ malümatına köre, bugün Rasmussen Londondaki halqara munasebetler Qıral institutında çıqışta bulunıp, böyle areketler «yazıqsınmağa mecbur etken artqa atılğan bir adımdır».
NATO yolbaşçısınıñ aytqanına köre, Rusiye Ukrainağa nisbeten ilerideki istilâ yapılmasından vazgeçmey. Rusiye bunıñ kibi siyasetni devam ettirse, halqara toplulıq sert bir cevap bermek kerek, dep qayd etti Rasmussen.
Onıñ bildirgenine köre, 2008 senesinden başlap Rusiye mudafaa masraflarını aman-aman 50 fayızğa arttırdı, NATO azaları ise olarnı 20 fayızğa eksilttiler.


text:
Sentâbr 19-ında, cumaaqşamı künü, Kyiv vilâyetiniñ Çayka köyünde "Birlik" qırımtatar medeniy merkezi açıldı. Merkezde cami, tasil merkezi, bala ve yaşlar merkezi, kitaphane ve sport zalı bar, bildire Qırım.Aqiqat mühbiri.
Qayd etilgeni kibi, tantanalı açılışta qırımtatar halqınıñ lideri Mustafa Cemilev, Milliy Meclis reisi Refat Çubarov, Qurultay delegatı Rüstem Ümerov, Ukrainada Türkiye elçisi Yağmur Güldere, Qırım MC-nde Ukraina prezidentiniñ daimiy vekili Anton Korineviç ve müftiyat vekilleri bar edi.
Daa evel haber etile edi ki, Kyiv vilâyetiniñ Çayka ve Petropavlivska Borşçağivka köylerinde bir çoq qırımtatar yaşay, olarnıñ ekseriyeti 2014-ünci yılda rusiye işğalinden soñ köçip keldi. Cemiyette 200-ge yaqın qoranta bar, olar yerli biznesnen oğraşa ve köylerniñ içtimaiy yaşayışında faal uştirak ete. 2018-inci yılda yerli qırımtatar cemiyeti "Birlik" teşkilâtını yarattı ve medeniy merkeziniñ qurulışını başladı.


text:
Bunı Petro Poroşenkonıñ matbuat hızmeti bildire.
«Ukraina prezidenti devlet şarqındaki vaziyetni al etüv planınıñ esas noqtaları ve onıñ amelge keçirüv cedvelini qısqadan aydınlatıp, esir alınğanlarnı azat etmek ve Ukraina-Rusiye sıñırında semereli nezaret ğayrıdan tiklenmek kerekligini qayd etti», – aytıla beyanatta.
Poroşenko ateş toqtatılmasınen beraber barışıq planına qol tutacaqlarına ümüt etkenini bildirdi.
Ukraina prezidenti matbuat hızmetiniñ malümatına köre, Vladimir Putin «Donetsk ve Lugansk vilâyetlerinde vaziyetni al etüv boyunca ıntılış, ateş toqtatılmasınıñ areketleri ve Ukraina prezidentine ait barışıq planınıñ ömürge keçirilmesine qol tutqanını bildirdi».


text:
Rusiye tarafından işğal etilgen Qırım, em de Donetsk, Lugansk, Harkov, Herson, Odessa ve Zaporojye vilâyetleriniñ 9,6 biñ sakini vaqtınca Lvov vilâyetine ketecek ola, dep bildireler Ukraina haberleri Lvov vilâyet devlet memuriyetiniñ vekiline esaslanıp.
Memuriyetniñ malümatına köre, Lvov vilâyet şurasınıñ Ukrainanıñ cenüp ve şarq vilâyetleri, em de Qırım içün açılğan sıcaq ağına 3235 qoranta muracaat etti.
1012 aile öz evlerinde köçip kelgenlerni qabul etmege azır. Şimdilik 6485 insan vaqtınca qabul etildi.
Avgustnıñ 28-ne qadar Lvov vilâyetinde Qırım ve şarqiy vilâyetlerniñ 5301 vatandaşı yerleştirildi, olardan 2243 – Qırım sakini, 3058 – Donetsk ve Lugansk vilâyetlerinden köçip kelgenlerdir. Köçip kelgenlerden 1916 kişi – bala, şu cümleden 1153 – şarqtandır. Grajdanlarnı em Lvov, em de vilâyetniñ diger rayonlarında yerleştirdiler.


text:
Rusiye prezidenti Vladimir Putin dedi ki, Ukraina vatandaşları olğan bazı qırımtatarlar halqara sanalarda çıqışta bulunıp, qırımlılarnıñ aqlarını qoruylar.
Vladimir Putin oktâbr 14-te İnsan aqları boyunca Şura toplaşuvında bildirdi ki, Qırımda millet mensüpligi sebebinden dava olmamaq kerek, – dep haber ete TASS.
«Anda qırımtatarlardan ğayrı yunan, ukrain, alman ve ruslar yaşaylar. Bu saada olğanlarnı adamlar farqlı añlay bileler. Bir de bir kerginlik olmasına yol bermemek kerekmiz», – dedi o.
Rusiye prezidenti qayd etti ki, qırımtatarlar arasında Ukraina vatandaşlığından vazgeçmegen ve Rada deputatları olıp, Ukraina adından halqara tedbirler çıqışta bulunğan insanlar bar.
«Aynı vaqıtta olar Qırımda yaşap, Rusiye vatandaşlığını qabul etken insanlarnıñ menfaatlarını qoruycaq olalar», – dep tekrarlay Putinniñ aytqanlarını neşir.
Malüm olğanı kibi, oktâbr 14-te İnsan aqları boyunca Şura toplaşuvında Putin Qırımda insanlar ğayıp olğanından haberi olmağanını bildirdi. Rusiye prezidenti meseleni ögrenmege vade etti.


text:
Noyabr 4-ü, çarşenbe künü, Qırımda ruiyeli Halq Birligi Kününden sebep raatlıq künüdir.
"Halq Birligi Kününiñ qutlanmasından sebep noyabrniñ 4-ü raatlıq künü olacaq. Böylece, noyabrniñ ilk aftasında dört iş künü olacaq - noyabrniñ 2-si ve 3-ü ve noyabrniñ 5-i ve 6-sı", - denile Rostrud saytındaki beyanatta.
Raatlıq künü olğanı içün, Qırımnıñ rusiyeli başı Sergey Aksönov aftanıñ başında bildirdi ki, çarşenbe künü koronavirus tarqalamasınen küreşken ştabnıñ oturışı olmaycaq.
Aqmescit akimiyeti raatlıq künlerune qadar süreycek bayram merasimleriniñ programmasını derc etti.
Qomşu Rusiyede 2005 senesi noyabr 4-ünden berli Halq Biriligi Künü devlet bayramını qutlaylar. Bu bayramnı keçirmek teşebbüsini Rusiye Dinlerara Şurası kösterdi. Qırımda bu künni ilhaqtan soñ qutlap başladılar.


text:
«Qırımtatar sanatlar müzeyi» likvidatsiyasından soñ adını deñiştirdi. Endiden soñ onıñ adı – «Qırımtatar medeniyet-tarih mirasınıñ müzeyi» Qırım Cumhuriyetiniñ Devlet bücet müessisesidir, dep haber ete QHA.
Müzey hadimleri bildire ki, al-azırda müessiseni Rusiye qanunlarına köre ğayrıdan qayd eteler.
Yanvar 27-de müzeyde bu yılnıñ ilk sergisi açıldı. Sergide qırımtatar ressamı Ali Bekirovnıñ eserleri numayış etilgen.
İşğal etilgen Qırımda eki teatrniñ adını da deñiştirdiler. Aqmescitteki Qırım Akademik Ukrain muzıkalı teatri «Qırım Cumhuriyetiniñ Devlet akademik teatri», Gorkiy adına Rus akademik muzıkalı teatri ise «Qırım akademik drama teatri» oldı.
Aqmescitteki Qırımtatar akademik muzıkalı-drama teatri de adını deñiştirip, devlet teatri olacaq.
Kendi adını yalıñız Franko kütüphanesi qaytarıp oldı.


text:
Rusiye prezidenti Vladimir Putin Rusiye Qırımnı işğal etmedi, «qorçaladı» dep tüşüne. Bunı o, avgust 29 künü, «Seliger» forumında çıqışta bulunıp, bildirdi, – dep haber ete İTAR-TASS.
«Onı işğal etmedik, tutıp almadıq. Biz insanlarğa kendi fikirlerini bildirmege imkân berdik ve olarğa ürmet ile yanaştıq. Olarnı qorçaladıq dep tüşünem», – qayd etti o.
Putin şunı da dedi ki, aks alda bugün Ukraina şarqında olayatqanı Qırımda da olur edi.
Putinniñ fikrince, Qırımda 2014 senesi baar vaqiaları vaqtında «insanlar biz aqlı olğanımıznı duydı ve añladılar, biz Qırımnıñ Ukrainağa qanunsız teslim etilgeni ile bağlı tarihiy adaletsizlikni tüzetmek kerekmiz» – dedi o.
Rusiye prezidenti «SSSR qanunlarına köre, qararnı cumhuriyetlerniñ yuqarı şuraları almaq kerek edi, onı ise prezidium aldı».
Putin şunı da qayd etti ki, bu qararlar «rus ealini qorçalamaq içün» alınğan eken.
«Endi ise, menimce, Donbass, Lugansk, Odessağa baqqanda, er kes añlay. Endi, eger de biz halqnıñ serbest idaresini temin etmek içün mütenasip qararlarnı almasa edik, Qırım ile neniñ ola bilecegini añlaymız», – dedi o.
Qırım vaqiaları, prezidentniñ fikrine köre, rusiyelilerni birleştirdi. «Şunıñ içün milliy mevamımız bizde bardır» – dep yekün çekti o.
2014 senesi mart 16 künü Qırım ve Aqyarda yarımadanıñ statusı aqqında «referendum» keçirildi. Onıñ neticesinde Rusiye Qırımnı öz terkibine qoştı. Ne Ukraina, ne Avropa birligi, ne AQŞ neticelerni tanımadı ve bunı Rusiye tarafından Qırımnıñ işğali olaraq sayalar.


text:
Ukraina tarafınıñ zanınca, Avropa birligi işğal etilgen Qırım iqtisadiyatına qarşı cezalarnı quvetleştirip, yalıñız Qırım malınıñ Avropağa italini degil, Avropa malınıñ yarımadağa ihracını da yasaq etmeli.
Bunı Ukrainanıñ Avropa Birligi yanında vekili Konstantin Yeliseyev bildirdi, dep haber ete Ukrinform.
Onıñ qayd etkenine köre, Ukraina tarafınıñ malümatına binaen, Avropa birliginiñ memleketleri Qırımğa mahsulat yollamağa devam ete.
«Bizim statistikamızğa köre, Qırımnıñ eñ büyük ticaret munasebetleri İtaliya, Almaniya ve Avropa Birliginiñ diger azalarınen bar», – dedi Yeliseyev.
Berilgen malümatqa köre, Avropa komissiyası işğal etilgen Qırımğa qarşı yatırım, ticaret ve hızmetke nisbeten qoşma ceza kirsetilmesini teklif etti.


text:
Rusça Çeviri Ankara, Ankara Rusça Çeviri, Noter Onaylı Rusça Çeviri, Yeminli Rusça Çeviri, Rusça Hukuki Çeviri, Rusça Akademik Çeviri, Rusça Finans Çeviri, Rusça Ticari Çeviri, Rusça Simultane Çeviri, Rusça Sözlü Çeviri, Rusça Gümrük Çeviri, Teknik Rusça Çeviri, Rusça Tıbbi Çeviri, Web Sitesi Rusça Çeviri, Deşifre Rusça Çeviri, Kitap, Katalog, Broşür, Rusça Çevirileri hizmeti verilmektedir..
Noter Onaylı Rusça Çeviri
Rusça Çeviri Ankara, Noter Onaylı Rusça Çeviri Ankara: Tapu Senedi Rusça Çevirisi, Tutanak, Başvuru Formu Rusça Çevirisi, Senet Rusça Çevirisi, Öğrenci Belgesi Rusça Çevirisi, Diploma Rusça Çevirisi, Transkript Rusça Çevirisi, Ön Lisans Diploması Rusça Çevirisi, ÖSYM Sonuç Belgesi Rusça Çevirisi, TOEFL Belgesi Rusça Çevirisi, Mezuniyet Belgesi Rusça Çevirisi, Geçici Mezuniyet Belgesi Rusça Çevirisi, YÖK Denklik Belgesi Rusça Çevirisi, Ankara Rusça Çeviri, Kızılay, Çankaya, Ankara Rusça Noter Onaylı Çeviri hizmeti verilmektedir..
Yeminli Rusça Çeviri
Rusça Çeviri Ankara, Yeminli Rusça Çeviri Ankara: Nüfus Cüzdanı Rusça Çevirisi, Vukuatlı Nüfus Kayıt Örneği Rusça Çevirisi, Sabıka Kaydı Rusça Çevirisi, Sağlık Raporu Rusça Çevirisi, Terhis Belgesi Rusça Çevirisi, Askerlik Durum Belgesi Rusça Çevirisi, Sigorta Poliçesi Vatandaşlık Belgesi Rusça Çevirisi, Gümrük Belgeleri Rusça Çevirisi, Karneler Rusça Çevirisi, Fatura Rusça Çevirisi, Rusça Çevirisi, Ankara Rusça Çeviri, Çankaya, Kızılay, Ankara Rusça Yeminli Çeviri hizmeti verilmektedir..
Rusça Hukuki Çeviri
Rusça Çeviri Ankara, Rusça Hukuki Çeviri Ankara: Kira Rusça Çevirisi, Vasiyetname Rusça Çevirisi, Kanun Ve Yönetmelikler Rusça Çevirisi, Kimlik Rusça Çevirisi, Avrupa Birliği Hukuku Rusça Çevirisi, Sanık İfadeleri Rusça Çevirisi, Şirket Tüzüğü Rusça Çevirisi, Hukuki Yazışmalar Rusça Çevirisi, Patent Sözleşmesi Rusça Çevirisi, İhbarname Rusça Çevirisi, Resmi Hukuki Belgeler Rusça Çevirisi, Ticaret Sicil Gazeteleri Rusça Çevirisi, Temlikname Rusça Çevirisi, Mahkeme Kararları Rusça Çevirisi, Yasal Anlaşma Rusça Çevirisi, şirket Ana Kuruluş Sözleşmeleri Rusça Çevirisi, Vekâletnameler Rusça Çevirisi, Hukuki Şartnameler Rusça Çevirisi, Kanun ve Yönetmelikler Rusça Çevirisi, Alım – Satım Belgeleri Rusça Çevirisi, Patent Dokümanları Rusça Çevirisi, İddianameler Rusça Çevirisi, Muvafakat Nameler Rusça Çevirisi, Yönetmelik Rusça Çevirisi, Boşanma Kararı Rusça Çevirisi, Kefaletname Rusça Çevirisi, Yönetmelik Rusça Çevirisi, Kira Sözleşmesi Anlaşmazlıkları Rusça Çevirisi, Boşanma Kararı Belgeleri Rusça Çevirisi, Ankara Rusça Çeviri, Kızılay, Çankaya, Ankara Rusça Hukuki Çeviri hizmeti verilmektedir..
Rusça Akademik Çeviri
Rusça Çeviri Ankara, Akademik Rusça Çeviri Ankara: CV Rusça Çevirisi, Denklik Belgesi Rusça Çevirisi, Eğitim Bilimleri Rusça Çevirisi, Transkript Rusça Çevirisi, Diploma Rusça Çevirisi, ÖSYM Sonuç Belgesi Rusça Çevirisi, YÖK Denklik Belgesi Rusça Çevirisi, Kişisel Mektup Rusça Çevirisi, Güzel Sanatlar Rusça Çevirisi, Bibliyografya Rusça Çevirisi, Kitap Rusça Çevirisi, Projeler Rusça Çevirisi, TOEFL Belgesi Rusça Çevirisi, Roman Rusça Çevirisi, Üniversite Diploması Rusça Çevirisi, Edebiyat kitabı Rusça Çevirisi, Yurtdışı Başvuru Belgesi Rusça Çevirisi, Hikâye Kitabı Rusça Çevirisi, Yüksek Lisans Tez Tercüme, Hikâye Kitapları Rusça Çevirisi, Tıp ve Eczacılık Rusça Çevirisi, CV Rusça Çevirisi, Doktora Tezi Tercüme, Yeterlilik Belgesi Rusça Çevirisi, Lisans Bitirme Tez Tercüme, Bitirme Belgesi Rusça Çevirisi, Bitirme Ödevi Rusça Çevirisi, Bitirme Tezi Rusça Çevirisi, Çıkış Belgesi Rusça Çevirisi, Ders Kitapları Rusça Çevirisi, Çıkma Belgesi Rusça Çevirisi, Öğrenci Belgesi Rusça Çevirisi, Denklik Belgesi Rusça Çevirisi, Yurtdışı Başvuru Belgeleri Rusça Çevirisi, Ankara Rusça Çeviri, Kızılay, Çankaya, Ankara Rusça Akademik Çeviri hizmeti verilmektedir.
Rusça Finans Çeviri
Rusça Çeviri Ankara, Rusça Finans Çeviri Ankara: Finansal Makale Rusça Çevirisi, Mali Rapor Rusça Çevirisi, Mali Tablo Rusça Çevirisi, Gayrimenkul Değerleme Rusça Çevirisi, Sigorta Poliçesi Rusça Çevirisi, Finansal Doküman Rusça Çevirisi, Sponsorluk Anlaşması Rusça Çevirisi, Finans Ekonomisi Rusça Çevirisi, Finansal Rapor Rusça Çevirisi, Ekonomi Bülteni Rusça Çevirisi, Mali Tablo Rusça Çevirisi, Çalışma Ekonomisi Rusça Çevirisi, Ekonomi Bülteni Rusça Çevirisi, Çalışma Ekonomisi Rusça Çevirisi, Ekonomik Analiz Rusça Çevirisi, Finansal Analiz Rusça Çevirisi, Ekonomik Veri Rusça Çevirisi, Finans Bülteni Rusça Çevirisi, Bankacılık Dokümanı Tercüme, Finansal Destek Belgesi Rusça Çevirisi, Sigorta Poliçesi Rusça Çevirisi, Menkul Kıymetler ve Fon İzahnameleri Rusça Çevirisi, Hisse Senedi Bilgileri Rusça Çevirisi, Ankara Rusça Çeviri, Kızılay, Çankaya, Ankara Rusça Finans Çeviri hizmeti verilmektedir.
Rusça Ticari Çeviri
Rusça Çeviri Ankara, Rusça Ticari Çeviri Ankara: Fizibilite Araştırmaları Ve Raporları Rusça Çevirisi, Kuruluş Mukavelesi Rusça Çevirisi, Bankacılık Ve Finans Belgeleri Rusça Çevirisi, Toplantı Tutanakları Rusça Çevirisi, Resmi ve Hukuki Belgeler Rusça Çevirisi, İş Sözleşmesi Rusça Çevirisi, Uluslararası Taahhütler Rusça Çevirisi, Etik Kurallar Rusça Çevirisi, İhaleler Rusça Çevirisi, Toplantı Tutanakları Rusça Çevirisi, Şube Açma Belgesi Rusça Çevirisi, Mali Raporlar Rusça Çevirisi, Çalışma Esasları Rusça Çevirisi, Karlılık Analizleri Rusça Çevirisi, Pazar Araştırmaları Rusça Çevirisi, İşletme Belgesi Rusça Çevirisi, Her Türlü Ticari Reklam ve Tanıtım Projeleri Rusça Çevirisi, Taşınma Belgesi Rusça Çevirisi, Ticari İçerikli Mahkeme Kararları Rusça Çevirisi, Ankara Rusça Çeviri, Kızılay, Çankaya, Ankara Rusça Ticari Çeviri Hizmeti verilmektedir.
Rusça Simultane Çeviri
Rusça Çeviri Ankara, Rusça Simultane Çeviri Ankara: Simultane çeviri kabinlerinde bulunan çevirmenler konuşmayı dinler ve eşanlı olarak hedef dile çeviri yaparlar. Çok dilli ortamlarda her dil için bir çeviri kabini vardır. Katılımcılar kulaklıklar sayesinde çevrilen konuşmayı dinler. Kullanılan sistemler tamamen kablosuzdur. Ankara Rusça Çeviri, Kızılay, Çankaya, Ankara Rusça Simultane Çeviri hizmeti verilmektedir.
Rusça Sözlü Çeviri
Rusça Çeviri Ankara, Rusça Sözlü Çeviri Ankara: Küçük gruplar için çeşitli amaçlara yönelik toplantılar, firmaların yurtdışından gelen misafirleri, müşterileri veya ortakları ile yapılan iş toplantıları, firma ziyaretleri, ürün tanıtım toplantıları gibi alanlarda kullanılır. Ankara Rusça Çeviri, Kızılay, Çankaya, Ankara Rusça Sözlü Çeviri hizmeti verilmektedir.
Rusça Gümrük Çeviri
Rusça Çeviri Ankara, Rusça Gümrük Çeviri Ankara: Proforma Fatura Rusça Çevirisi, Manifesto Rusça Çevirisi, Gümrük Beyannamesi Rusça Çevirisi, Sağlık Sertifikası Rusça Çevirisi, Hata Bildirim Yazısı Rusça Çevirisi, Sağlık Sertifikası Rusça Çevirisi, Serbest Satış Sertifikası Rusça Çevirisi, Orijinal Fatura Rusça Çevirisi, Sağlık ve Beşeri Hizmetler Sertifikası Rusça Çevirisi, Menşei Şahadetnamesi Rusça Çevirisi, Hayvan Sağlığı Sertifikası Rusça Çevirisi, Paketleme Listesi Rusça Çevirisi, Helal Belgesi Rusça Çevirisi, Radyasyon Belgesi Rusça Çevirisi, Onay Sertifikası Rusça Çevirisi, Analiz Raporu Rusça Çevirisi, Ticari Fatura Rusça Çevirisi, Menşei Sertifikası Rusça Çevirisi, İhracat Beyan Onayı Rusça Çevirisi, Menşei Belgesi Rusça Çevirisi, Ankara Rusça Çeviri, Kızılay, Çankaya, Ankara Rusça Gümrük Çeviri hizmeti verilmektedir..
Kitap, Katalog, Broşür, Rusça Çevirileri
Rusça Çeviri Ankara, Kitap, Katalog, Broşür, Rusça Çevirileri: Teknik, Tıbbi, Medikal, Teknik, Hukuki, Kitap, Katalog, Broşür, Dergi Rusça Çevirileri Yapılmaktadır. Fabrika Kurulum Katalogları Rusça Çevirisi, Makine Katalogları Rusça Çevirisi, Ürün Katalogları Rusça Çevirisi, Bakım Kitapçıkları Rusça Çevirisi, Teknik Eğitim Kitapçıkları Rusça Çevirisi, Onarım Kitapçıkları Rusça Çevirisi, Eğitim Kitapçıkları Rusça Çevirisi, Teknik Bültenler Rusça Çevirisi, Teknik Kitapçıklar Rusça Çevirisi, Eğitim Materyalleri Rusça Çevirisi, Ürün Tanıtım Kitapçıkları Rusça Çevirisi, QS 9000 Kitapçıkları Rusça Çevirisi, Tanıtım Broşürleri Rusça Çevirisi, Garanti Belgesi Rusça Çevirisi, El Kitabı Rusça Çevirisi, Cihazların Kullanım Kılavuzu Rusça Çevirisi, Üretim Broşürleri Rusça Çevirisi, Servis ve Bakım Kitapçıkları Rusça Çevirisi, Prospektüsler Rusça Çevirisi, Tanıtım ve Halkla İlişkiler Rusça Çevirisi.. Ankara Rusça Çeviri, Kızılay, Çankaya, Ankara Rusça Kitap, Katalog, Broşür, Çeviri hizmeti verilmektedir.
Teknik Rusça Çeviri
Rusça Çeviri Ankara, Teknik Rusça Çeviri Ankara: Otomotiv Rusça Çevirisi, Gemi mühendisliği Rusça Çevirisi, Sistem Gereksinim Belgesi Rusça Çevirisi, İnşaat mühendisliği Rusça Çevirisi, teknik Broşür Rusça Çevirisi, Ar-Ge Raporu Rusça Çevirisi, İmalat Raporları Rusça Çevirisi, Dijital Görüntüleme Rusça Çevirisi, Teknik İhale Dosyaları Rusça Çevirisi, Pnömatik Rusça Çevirisi, Kalite Belgeleri Rusça Çevirisi, Hidrolik Rusça Çevirisi, İmalat Mühendisliği Rusça Çevirisi, Dijital Görüntüleme Rusça Çevirisi, Endüstri Mühendisliği Rusça Çevirisi, Şartname Rusça Çevirisi, Mobil Telefon (GSM) Rusça Çevirisi, Teknik Analiz Rusça Çevirisi, Optik araçlar Rusça Çevirisi, Telekomünikasyon Rusça Çevirisi, Ürün Kimlikleri ve Ambalaj Rusça Çevirisi, Teknik Prosedür Rusça Çevirisi, Deney Rusça Çevirisi, teknik Şartname Rusça Çevirisi, Teknik Servis Eğitim Kitapçıkları Rusça Çevirisi, Uzay teknolojileri Rusça Çevirisi, Kalite Belgeleri Rusça Çevirisi, Teknik Şartname Rusça Çevirisi,.. Ankara Rusça Çeviri, Çankaya, Kızılay, Ankara Rusça Teknik Çeviri hizmeti verilmektedir.
Rusça Tıbbi Çeviri
Rusça Çeviri Ankara, Rusça Tıbbi Çeviri Ankara : Tıbbi Cihaz Patent Rusça Çevirisi, Anestezi ve Reanimasyon Rusça Çevirisi, Tıp ve Medikal Ürünler Rusça Çevirisi, Tıp Cihazları Ruhsatlandırma Dosyaları Rusça Çevirisi, Sağlık Raporu Rusça Çevirisi, Kullanma Talimatları Rusça Çevirisi, Hastane Web sitesi Rusça Çevirisi, Hasta Takip Notları Rusça Çevirisi, Hastane Raporu Rusça Çevirisi, Sağlık Belgesi Rusça Çevirisi, Klinik Deneyler Rusça Çevirisi, Sağlık Sertifikası Rusça Çevirisi, Hastane Raporları Rusça Çevirisi, Rapor Rusça Çevirisi, Anestezi Rusça Çevirisi, Biyoistatistik Rusça Çevirisi, Sağlık Sertifikaları Rusça Çevirisi, Dâhiliye, Diş Hekimliği Rusça Çevirisi,.. Ankara Rusça Çeviri, Kızılay, Çankaya, Ankara Rusça Tıbbi Çeviri hizmeti verilmektedir.
Web Sitesi Rusça Çeviri
Rusça Çeviri Ankara, Web Sitesi Rusça Çeviri Ankara: İnternet web sayfanız ile pek çok müşteriniz Rusça web sitelerini ziyaret eder. Rusça web siteniz ile ürünlerinizi tanıtabilirsiniz, satışlarınızı artırabilirsiniz. Ankara Rusça Çeviri, Kızılay, Çankaya, Ankara Rusça Web Sitesi Çeviri hizmeti verilmektedir.
Deşifre Çeviri
Rusça Çeviri Ankara, Deşifre Rusça Çeviri Ankara: Deşifre çeviri için her dilde ve konuda konferans, toplantı, seminer, reklam, tanıtım, promosyon, film, belgesel olarak kaset, CD, VCD, DVD ve DİVX formatında kaydedilmiş mültimedya içeriğin özel cihazlarla ve dil uzmanları tarafından deşifre edilerek Word, PDF ve basılı çıktı olarak verdiğimiz çeviri hizmetidir. Ankara Rusça Çeviri, Çankaya, Kızılay, Ankara Rusça Deşifre Çeviri hizmeti verilmektedir.
Ankara Rusça Çeviri Hizmetlerimiz
Noter Onaylı Rusça Çeviri
Yeminli Rusça Çeviri
Rusça Hukuki Çeviri
Rusça Akademik Çeviri
Rusça Finans Çeviri
Rusça Ticari Çeviri
Rusça Simultane Çeviri
Rusça Sözlü Çeviri
Rusça Gümrük Çeviri
Teknik Rusça Çeviri
Rusça Tıbbi Çeviri
Web Sitesi Rusça Çeviri
Deşifre Rusça Çeviri
Kitap, Katalog, Broşür, Rusça Çevirileri


text:
Qırımtatarlarnı medrese ve qırımtatar evinde arbiyler tarafından yapılğan tintüv açuvlandırdı. Arbiyler bir şey tapmağan soñ, afu soramağanlar. Bunı Qırımtatar Milliy Meclisiniñ reisi Refat Çubarov Qırımtatar bayraq Künü bayramında çıqışta bulunıp, qayd etti.
Bu aqqında Qırım musulmanları Diniy idaresiniñ beyanatında aytıla.
«Qırımtatarlar telüke beklenilecek adamlar degil. Kendi aq-uquqlarını qorup, olar iç bir kimseniñ aqqlarından keçmeyler. Qırım cemiyetiniñ bir qısmına ekinci derece adamlarına kibi davranmaq olmaz... Bizler «Qırım fobiyasına» oğrağan akimiyet adamlarınıñ esirleri degilmiz... Bu bizim toprağımız, bu bizim şeerimiz. Bizler iç bir vaqıt birisi çette, ekinci ise merkezde olmasına yol bermeycekmiz. Adamlarnı millet ve dinge köre ayırğan akimiyet – devamlı degil. Adamlarğa bu şekilde yanaşmaq olmaz», – dep tekrarlay Çubarovnıñ aytqanlarını QMDİ matbuat hızmeti.
İyün 24 künü saba saat 6:30 Aqmescit rayonınıñ Bulğanaq köyünde oğlanlar içün hafizler medresesine belgisiz silâlı şahıslar sürip kirdi ve tintüvni keçirmege başladı.
Arbiyler qapunı qırıp, pencereni parlap, binağa kirdiler. Tintüvni tahminen 30 adam, tahminlerge köre, FSB vekilleri ve politsiya hadimleri keçirdiler.
Tintüv bitken soñ betlerini saqlağan adamlar bir qaç bilgisayarnı ve medrese müdiriniñ muavini Ayder Osmanovnı tintüvge alıp kettiler. Bu areketlerniñ sebebi aydınlatılmadı. Tintüv 5 saat devam etti.
Medreseden ğayrı silâlı şahıslar qırımtatar qorantasına tintüvnen keldiler. Saba saat 6:30 belgisiz şahıslar Bulğanaq köyüniñ medrese müdiriniñ muavini yaşağan evinde de qapını qırıp taşladı. O vaqıt evde Ayder Osmanov, qadını ve eki balası (qızı – 4 yaşında, oğlu – 11 aylıq) buluna edi. Bunıñ neticesinde balalar qorqıp, teren ruhiy travma alğanlar.


text:
Qırım Cumhuriyeti ve Sevastopol şeeri Müftisi hacı Emirali Ablayev İnguşetiya Cumhuriyeti musulmanları diniy idaresiniñ eyetinen körüşti. Körüşüv aprel 8 künü, Sevastopolde, “Pandemiya zamanında Rusiye musulmanları diniy idareleri: içtimaiy hızmetniñ yañı usulları” halqara ilmiy-ameliy konferentsiyası çerçivesinde olıp keçti. Körüşüv devamında taraflar bölgelerinde yaşağan musulmanlarnıñ yaşayışınen alâqalı malümatnen paylaşıp, qurulacaq işbirlik ve koronavirus hastalığınıñ darqalmaması içün alınacaq tedbirlerniñ beraberce belgilenmesi meselelerini muzakere ettiler.
Bundan da ğayrı, işbu diniy müessiselerniñ vekilleri cumhuriyet ve devlet seviyesinde diniy-maarif leyhalarınıñ ömürge keçirilüvi boyunca yapılğan işleri aqqındaki malümatnen paylaştılar. İnguşetiya Cumhuriyeti diniy idaresiniñ vekilleri Qırım Müftisi hacı Emirali Ablayevge sıcaq qarşılavı içün teşekkür bildirip, Qırım ealisine sağlıq, bereket ve muvafaqiyetler tilediler.
Qırım MDİ matbuat hızmeti


text:
Eski Qırımda tintüvden soñ tevqif etilgen qırımtatar faaliyetçisi Giray Kulametovğa yanvarniñ 19-nda pervasız olmağan adamlar ihtiyacı olğan şeylerni ketireler. Bunı Facebookta «Qırım birdemligi» birleşmesiniñ iştirakçileri bildire.
Faaliyetçiler: «Qarasuvbazar Muvaqqat izolâtorınıñ hadimleri musulmanlar, qırımtatarlarnıñ ayatında birlik, qol tutuv, sadıq dostnıñ omuzı ne olğanını daa bir kere is etti. Tünevin sözde «ekstremistik materiallar»nıñ derc etilmesi içün 10 künge apis etilgen 27 yaşlı Giray Kulametovnı bugün dostları ve pervasız olmağan adamlar bir top ihtiyacı olğan şeylerniñ paketleri altında «kömdiler», – dep yazalar.
Ondan ğayrı, insanlar içtimaiy ağlarda da qol tutuv bildireler.
Kremlniñ kontroli altında bulunğan İslâm Terek (Kirovskiy) rayon mahkemesi yanvarniñ 18-nde Eski Qırımda evinde tintüv yapılğan soñ yaqalanğan ve Rusiyeniñ memuriy uquq bozuvları aqqında kodeksiniñ 20.3 maddesi (1-nci qısım) boyunca qabaatlanğan qırımtatar faaliyetçisi Giray Kulametovnıñ işini baqıp çıqtı. Mahkeme «2012 senesinde videorolikni derc etken içün» Kulambetovğa 10 kün apis şeklinde cezanı tayin etti.
Yerli sakinler, yaqalanğanğa qol tutmaq içün mahkeme binasınıñ yanına keldi.
Kulametov, 2017 senesi oktâbrniñ 4-nde telükesizlik hadimleri tarafından qırımtatarlarğa, musulmanlarğa qarşı yapılğan repressiyalarğa narazılıq köstermek maqsadınen ötkerilgen bir sıra bir kişilik piketlerde iştirak etti. Daa soñra Rusiye mahkemeleri bu piketlerniñ iştirakçilerine cöremeler tayin etti.
Rusiye tarafından ilhaqından soñ Qırımda mustaqil jurnalistler, cemiyet faaliyetçileri, qırımtatar milliy areketiniñ faaliyetçileri, Qırımtatar Milliy Meclisiniñ azaları ve Rusiyede yasaq etilgen «Hizb ut-Tahrir» teşkilâtına alâqalı deye şübheli tanılğan Qırım musulmanlarınıñ evlerinde ketken sayın daa sıq surette tintüvler yapıla.